title: Neuvoston päätös (YUTP) 2015/1863, annettu 18 päivänä lokakuuta 2015, Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta

text:
               18.10.2015

               FI

               Euroopan unionin virallinen lehti

               L 274/174

         NEUVOSTON PÄÄTÖS (YUTP) 2015/1863,
   annettu 18 päivänä lokakuuta 2015,
   Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto antoi 26 päivänä heinäkuuta 2010 päätöksen 2010/413/YUTP (1) Iraniin kohdistuvista rajoittavista toimenpiteistä.

               (2)

               Kiina, Ranska, Saksa, Venäjän federaatio, Yhdistynyt kuningaskunta ja Yhdysvallat, joita unionin ulkoasioiden ja turvallisuuspolitiikan korkea edustaja, jäljempänä ’korkea edustaja’, tuki, pääsivät 24 päivänä marraskuuta 2013 Iranin kanssa sopimukseen yhteisestä toimintasuunnitelmasta, jossa määritetään lähestymistapa pitkän aikavälin kattavan ratkaisun löytämiseksi Iranin ydinalaa koskevaan kysymykseen. Tuolloin sovittiin, että tähän kokonaisvaltaiseen ratkaisuun johtavan prosessin ensimmäisessä vaiheessa molemmat osapuolet toteuttavat kuuden kuukauden ajan yhdessä sovittuja alustavia toimenpiteitä, joita voidaan jatkaa yhteisellä sopimuksella.

               (3)

               Kiina, Ranska, Saksa, Venäjän federaatio, Yhdistynyt kuningaskunta ja Yhdysvallat, joita korkea edustaja tuki, sopivat 2 päivänä huhtikuuta 2015 yhteisen kattavan toimintasuunnitelman (Joint Comprehensive Plan of Action, JCPOA), keskeisistä kohdista Iranin kanssa.

               (4)

               Kiina, Ranska, Saksa, Venäjän federaatio, Yhdistynyt kuningaskunta ja Yhdysvallat, joita korkea edustaja tuki, pääsivät 14 päivänä heinäkuuta 2015 Iranin kanssa sopimukseen Iranin ydinalaa koskevasta pitkän aikavälin kattavasta ratkaisusta. Yhteisen kattavan toimintasuunnitelman täysimääräisellä täytäntöönpanolla varmistetaan Iranin ydinohjelman yksinomaan rauhanomainen luonne, ja sillä päästään kaikkien ydinalaan liittyvien pakotteiden kattavaan poistamiseen.

               (5)

               Yhdistyneiden kansakuntien (YK) turvallisuusneuvosto hyväksyi 20 päivänä heinäkuuta 2015 päätöslauselman 2231 (2015), jäljempänä ’päätöslauselma 2231 (2015)’, jossa hyväksytään yhteinen kattava toimintasuunnitelma, kehotetaan suunnitelman täysimääräiseen täytäntöönpanoon toimintasuunnitelmassa asetetun aikataulun mukaisesti ja määrätään suunnitelman mukaisesti toteutettavista toimenpiteistä.

               (6)

               Neuvosto ilmaisi 20 päivänä heinäkuuta 2015 tyytyväisyytensä yhteiseen kattavaan toimintasuunnitelmaan, hyväksyi sen sekä sitoutui noudattamaan sen ehtoja sekä sovittua täytäntöönpanosuunnitelmaa. Neuvosto myös tuki täysimääräisesti päätöslauselmaa 2231 (2015).

               (7)

               Neuvosto totesi jälleen, että yhteisen kattavan toimintasuunnitelman mukaiset unionin toimet ja sitoumukset, jotka liittyvät pakotteiden poistamiseen, tullaan toteuttamaan toimintasuunnitelmassa määritetyn aikataulun ja yksityiskohtaisten järjestelyjen mukaisesti ja että talous- ja rahoituspakotteiden poistaminen tulee voimaan heti, kun Kansainvälinen atomienergiajärjestö (IAEA) on todentanut, että Iran on pannut täytäntöön toimintasuunnitelmassa vahvistetut ydinalan sitoumuksensa.

               (8)

               Neuvosto pani merkille, että Genevessä vuonna 2013 sovitun yhteisen toimintasuunnitelman mukaisia määräyksiä oli jatkettu vielä kuudella kuukaudella, jotta voitaisiin kattaa ajanjakso siihen saakka, kunnes IAEA on todentanut, että Iran on toteuttanut nämä toimet.

               (9)

               Sitoumuksella, joka koskee kaikkien ydinalaan liittyvien unionin pakotteiden poistamista yhteisen kattavan toimintasuunnitelman mukaisesti, ei rajoiteta toimintasuunnitelmassa määritetyn riitojenratkaisumekanismin soveltamista eikä unionin pakotteiden uutta käyttöönottoa siinä tapauksessa, että Iran jättää merkittävällä tavalla täyttämättä toimintasuunnitelman mukaiset sitoumuksensa.

               (10)

               Jos unionin pakotteet otetaan uudelleen käyttöön, yhteisen kattavan toimintasuunnitelman mukaisesti pakotteiden purkamisen voimassaolon aikana tehtyjen sopimusten toteuttamiselle annetaan riittävä oikeudellinen suoja, joka vastaa aiempia, pakotteita alun perin asetettaessa vahvistettuja säännöksiä.

               (11)

               Päätöslauselmassa 2231 (2015) määrätään, että IAEA:n todennettua kaikkien Iranin yhteisessä kattavassa toimintasuunnitelmassa tekemien ydinalaan liittyvien sitoumusten täytäntöönpanon, päätöslauselmien 1696 (2006), 1737 (2006), 1747 (2007), 1803 (2008), 1835 (2008), 1929 (2010) ja 2224 (2015) määräysten soveltaminen päättyy.

               (12)

               Päätöslauselmassa 2231 (2015) määrätään lisäksi, että valtioiden on noudatettava asiaankuuluvia määräyksiä, jotka sisältyvät Kiinan, Ranskan, Saksan, Venäjän federaation, Yhdistyneen kuningaskunnan, Yhdysvaltojen ja Euroopan unionin 14 päivänä heinäkuuta 2015 antamaan julkilausumaan, joka on päätöslauselman 2231 (2015) liitteenä B ja jolla pyritään edistämään avoimuutta ja luomaan yhteisen kattavan toimintasuunnitelman täysimääräistä täytäntöönpanoa edistävä ilmapiiri.

               (13)

               Heinäkuun 14 päivänä 2015 annetussa julkilausumassa oleviin asianomaisiin määräyksiin sisältyy tarkastelumekanismi ja niissä määrätään päätöksistä, jotka koskevat Iraniin suuntautuvia ydinalan siirtoja tai Iranin kanssa toteutettavia ydinalan toimia, aseita ja ballistisia ohjuksia koskevia rajoituksia sekä tiettyihin henkilöihin ja yhteisöihin sovellettavia viisumikielto- ja omaisuuden jäädyttämistoimenpiteitä.

               (14)

               Jäsenvaltioiden olisi yhteisen kattavan toimintasuunnitelman mukaisesti lopetettava kaikkien ydinalaan liittyvien unionin talous- ja rahoituspakotteiden täytäntöönpano samaan aikaan, kun IAEA on todentanut, että Iran on pannut täytäntöön sovitut ydinalaan liittyvät toimenpiteet.

               (15)

               Lisäksi jäsenvaltioiden olisi otettava käyttöön samana päivänä lupajärjestelmä, jonka puitteissa tarkastellaan päätöslauselman 2231 (2015) soveltamisalan ulkopuolelle jääviä Iraniin suuntautuvia ydinalan siirtoja tai Iranin kanssa toteutettavia ydinalan toimia ja päätetään niistä, täysin yhteistä kattavaa toimintasuunnitelmaa noudattaen.

               (16)

               Yhteisen kattavan toimintasuunnitelman mukaisesti perustetaan Iranin sekä Kiinan, Ranskan, Saksan, Venäjän federaation, Yhdistyneen kuningaskunnan ja Yhdysvaltain edustajista yhdessä korkean edustajan kanssa koostuva yhteinen komissio valvomaan toimintasuunnitelman täytäntöönpanoa ja suorittamaan toimintasuunnitelmassa määrätyt tehtävät.

               (17)

               Unionin lisätoimet ovat tarpeen tiettyjen tässä päätöksessä säädettyjen toimenpiteiden panemiseksi täytäntöön.

               (18)

               Päätös 2010/413/YUTP olisi näin ollen muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2010/413/YUTP seuraavasti:

               1)

               Korvataan 1 artiklan 2 kohta seuraavasti:
               ”2.   Edellä 1 kohdassa säädettyä kieltoa ei sovelleta päätöslauselman 2231 (2015) liitteessä B olevan 2 kohdan c alakohdan ensimmäisessä alakohdassa tarkoitettujen kevytvesireaktoreissa tarvittavien tuotteiden suoraan tai välilliseen siirtoon Iraniin, Iranissa käytettäväksi tai Iranin hyödyksi jäsenvaltioiden alueen kautta.”

               2)

               Korvataan 15 artiklan 1, 2, 5 ja 6 kohta seuraavasti:
               ”1.   Jäsenvaltioiden on tarkastettava alueellaan, myös merisatamissaan ja lentoasemillaan, kansallisten viranomaistensa määräysten ja lainsäädäntönsä mukaisesti sekä kansainvälistä oikeutta, erityisesti merioikeutta ja asiaan liittyviä kansainvälisiä siviili-ilmailua koskevia sopimuksia, noudattaen kaikki Iraniin lähtevät ja sieltä saapuvat rahdit, jos niillä on tietoja, joiden nojalla on perusteltua syytä olettaa, että rahti sisältää tuotteita, joita on ryhdytty toimittamaan, myymään, siirtämään tai viemään tämän päätöksen vastaisesti.
               2.   Jäsenvaltiot voivat kansainvälistä oikeutta, erityisesti merioikeutta, noudattaen pyytää lippuvaltion suostumuksella alusten tarkastuksia aavalla merellä, jos niillä on tietoja, joiden nojalla on perusteltua syytä olettaa, että alusten rahtina on tuotteita, joita on ryhdytty toimittamaan, myymään, siirtämään tai viemään tämän päätöksen vastaisesti.
               5.   Jos suoritetaan 1 tai 2 kohdassa tarkoitettu tarkastus, jäsenvaltioiden on takavarikoitava ja hävitettävä (esimerkiksi tuhoamalla, tekemällä käyttökelvottomiksi, varastoimalla tai siirtämällä tavarat hävitettäviksi muuhun valtioon kuin alkuperä- tai määrävaltioon) tuotteet, joita on ryhdytty toimittamaan, myymään, siirtämään tai viemään tämän päätöksen vastaisesti. Takavarikointi ja hävittäminen toteutetaan maahantuojan kustannuksella tai, jollei kustannuksia voida periä maahantuojalta, ne voidaan kansallisen lainsäädännön mukaisesti periä keneltä tahansa muulta henkilöltä tai yhteisöltä, joka on vastuussa aiotusta laittomasta toimituksesta, myynnistä, siirrosta tai viennistä.
               6.   Kielletään jäsenvaltioiden kansalaisten harjoittama tai jäsenvaltioiden lainkäyttövaltaan kuuluvalta alueelta käsin tapahtuva polttoainetäydennyspalvelujen tai aluksille suunnattujen muiden täydennys- tai huoltopalvelujen tarjoaminen iranilaisessa omistuksessa tai sopimuksen perusteella iranilaisessa käytössä oleville aluksille, vuokratut alukset mukaan lukien, jos näillä on tietoja, joiden nojalla on perusteltua syytä olettaa, että alusten rahtina on tuotteita, joita on ryhdytty toimittamaan, myymään, siirtämään tai viemään tämän päätöksen vastaisesti, paitsi jos tällaisten palvelujen tarjoaminen on tarpeen humanitaarisia tarkoituksia varten tai kunnes rahti on tarkastettu ja tarvittaessa takavarikoitu ja hävitetty 1, 2 ja 5 kohdan mukaisesti.”

               3)

               Korvataan 18 artikla seuraavasti:
               ”Kielletään jäsenvaltioiden kansalaisten harjoittama tai jäsenvaltioiden alueelta käsin tapahtuva teknisten palvelujen ja huoltopalvelujen tarjoaminen iranilaisille rahti-ilma-aluksille, jos näillä on tietoja, joiden nojalla on perusteltua syytä olettaa, että rahti-ilma-alusten rahtina on tuotteita, joita on ryhdytty toimittamaan, myymään, siirtämään tai viemään tämän päätöksen vastaisesti, paitsi jos tällaisten palvelujen tarjoaminen on tarpeen humanitaarisia tarkoituksia ja turvallisuustarkoituksia varten tai kunnes rahti on tarkastettu ja tarvittaessa takavarikoitu ja hävitetty 15 artiklan 1 ja 5 kohdan mukaisesti.”

               4)

               Lisätään 19 artiklan 1 kohtaan alakohdat seuraavasti:

                           ”d)

                           muut henkilöt, jotka turvallisuusneuvosto on nimennyt osallisiksi Iranin yhteisessä kattavassa toimintasuunnitelmassa tekemien sitoumusten vastaiseen Iranin ydinalan toimintaan, johon liittyy joukkotuhoaseiden leviämisen vaara, tai ydinasejärjestelmien kehittämiseen, myös osallistumalla päätöslauselman 2231 (2015) liitteeseen B liitetyssä julkilausumassa määritettyjen kiellettyjen tuotteiden, tavaroiden, laitteiden, aineiden ja teknologian hankintaan, tai joilla on välitön yhteys tällaiseen toimintaan tai jotka antavat tukea tällaiselle toiminnalle; jotka ovat auttaneet nimettyjä henkilöitä tai yhteisöjä kiertämään toimintasuunnitelmaa tai päätöslauselmaa 2231 (2015) tai toimimaan niiden vastaisesti; jotka ovat toimineet liitteessä III lueteltujen nimettyjen henkilöiden tai yhteisöjen puolesta tai johdolla;

                           e)

                           muut henkilöt, jotka eivät sisälly liitteeseen III ja jotka ovat osallistuneet Iranin yhteisessä kattavassa toimintasuunnitelmassa tekemien sitoumusten vastaiseen Iranin ydinalan toimintaan, johon liittyy joukkotuhoaseiden leviämisen vaara, tai ydinasejärjestelmien kehittämiseen, myös osallistumalla päätöslauselman 2231 (2015) liitteeseen B liitetyssä julkilausumassa tai tässä päätöksessä määritettyjen kiellettyjen tuotteiden, tavaroiden, laitteiden, aineiden ja teknologian hankintaan, tai joilla on välitön yhteys tällaiseen toimintaan tai jotka antavat tukea tällaiselle toiminnalle; jotka ovat auttaneet nimettyjä henkilöitä tai yhteisöjä kiertämään toimintasuunnitelmaa, päätöslauselmaa 2231 (2015) tai tätä päätöstä tai toimimaan niiden vastaisesti; jotka ovat toimineet liitteessä IV lueteltujen nimettyjen henkilöiden tai yhteisöjen puolesta tai johdolla.”

               5)

               Korvataan 19 artiklan 2 kohta seuraavasti:
               ”2.   Tämän artiklan 1 kohdassa säädettyä kieltoa ei sovelleta kyseisten henkilöiden kauttakulkuun jäsenvaltioiden alueen kautta, kun kyse on toiminnasta, joka suoraan liittyy kevytvesireaktoreissa tarvittaviin tuotteisiin, jotka on eritelty päätöslauselman 2231 (2015) liitteessä B olevan 2 kohdan c alakohdan ensimmäisessä alakohdassa.”

               6)

               Korvataan 19 artiklan 7 kohdan ii alakohta seuraavasti:

                           ”ii)

                           päätöslauselman 2231 (2015) tavoitteiden edistäminen, myös tapauksissa, joissa sovelletaan IAEA:n perussäännön 15 artiklaa;”.

               7)

               Korvataan 19 artiklan 9 ja 10 kohta seuraavasti:
               ”9.   Niissä tapauksissa, joissa jäsenvaltio antaa luvan 4, 5 ja 7 kohdan nojalla liitteissä I, II, III tai IV lueteltujen henkilöiden saapumiseen alueelleen tai sen kautta kulkemiseen, lupa rajoitetaan siihen tarkoitukseen, johon se on annettu ja niihin henkilöihin, joita se koskee.
               10.   Jäsenvaltion, joka haluaa myöntää 7 kohdan i ja ii alakohdassa tarkoitettuja poikkeuksia, on toimitettava lupaehdotukset turvallisuusneuvoston hyväksyttäväksi.”

               8)

               Lisätään 20 artiklan 1 kohtaan alakohdat seuraavasti:

                           ”d)

                           muut henkilöt ja yhteisöt, jotka turvallisuusneuvosto on nimennyt osallisiksi Iranin yhteisessä kattavassa toimintasuunnitelmassa tekemien sitoumusten vastaiseen Iranin ydinalan toimintaan, johon liittyy joukkotuhoaseiden leviämisen vaara, tai ydinasejärjestelmien kehittämiseen, myös osallistumalla päätöslauselman 2231 (2015) liitteeseen B liitetyssä julkilausumassa määritettyjen kiellettyjen tuotteiden, tavaroiden, laitteiden, aineiden ja teknologian hankintaan, tai joilla on välitön yhteys tällaiseen toimintaan tai jotka antavat tukea tällaiselle toiminnalle; jotka ovat auttaneet nimettyjä henkilöitä tai yhteisöjä kiertämään toimintasuunnitelmaa tai päätöslauselmaa 2231 (2015) tai toimimaan niiden vastaisesti; jotka ovat toimineet liitteessä III lueteltujen nimettyjen henkilöiden tai yhteisöjen puolesta tai johdolla tai ovat olleet niiden omistuksessa tai määräysvallassa;

                           e)

                           muut henkilöt ja yhteisöt, jotka eivät sisälly liitteeseen III ja jotka ovat osallistuneet Iranin yhteisessä kattavassa toimintasuunnitelmassa tekemien sitoumusten vastaiseen Iranin ydinalan toimintaan, johon liittyy joukkotuhoaseiden leviämisen vaara, tai ydinasejärjestelmien kehittämiseen, myös osallistumalla päätöslauselman 2231 (2015) liitteeseen B liitetyssä julkilausumassa tai tässä päätöksessä määritettyjen kiellettyjen tuotteiden, tavaroiden, laitteiden, aineiden ja teknologian hankintaan, tai joilla on välitön yhteys tällaiseen toimintaan tai jotka antavat tukea tällaiselle toiminnalle; jotka ovat auttaneet nimettyjä henkilöitä tai yhteisöjä kiertämään toimintasuunnitelmaa, päätöslauselmaa 2231 (2015) tai tätä päätöstä tai toimimaan niiden vastaisesti; jotka ovat toimineet liitteessä IV lueteltujen nimettyjen henkilöiden tai yhteisöjen puolesta tai johdolla tai ovat olleet niiden omistuksessa tai määräysvallassa.”

               9)

               Korvataan 20 artiklan 3 kohdan loppu seuraavasti:
               ”sen jälkeen kun asianomainen jäsenvaltio on ilmoittanut turvallisuusneuvostolle aikomuksestaan sallia tarvittaessa pääsyn edellä tarkoitettuihin varoihin ja taloudellisiin resursseihin eikä turvallisuusneuvosto tee asiasta kielteistä päätöstä viiden työpäivän kuluessa ilmoituksesta.”

               10)

               Korvataan 20 artiklan 4 kohta seuraavasti:
               ”4.   Poikkeuksia voidaan myöntää myös sellaisten varojen ja taloudellisten resurssien osalta, jotka:

                           a)

                           ovat välttämättömiä poikkeuksellisia kuluja varten, sen jälkeen kun asianomainen jäsenvaltio on ilmoittanut asiasta turvallisuusneuvostolle ja turvallisuusneuvosto on hyväksynyt sen;

                           b)

                           ovat tuomioistuimen, hallintoviranomaisen tai välimiesoikeuden perustaman panttioikeuden tai antaman päätöksen kohteena, jolloin varoja ja taloudellisia resursseja voidaan käyttää kyseisen panttioikeuden tai päätöksen täyttämiseksi sen jälkeen, kun asianomainen jäsenvaltio on ilmoittanut asiasta turvallisuusneuvostolle, edellyttäen, että panttioikeus on perustettu tai päätös annettu ennen päätöslauselman 1737 (2006) antamispäivää ja että panttioikeus tai päätös ei hyödytä tämän artiklan 1 kohdassa tarkoitettua henkilöä tai yhteisöä;

                           c)

                           ovat välttämättömiä toiminnassa, joka suoraan liittyy kevytvesireaktoreissa tarvittaviin tuotteisiin, jotka on eritelty päätöslauselman 2231 (2015) liitteessä B olevan 2 kohdan c alakohdan ensimmäisessä alakohdassa;

                           d)

                           ovat välttämättömiä yhteisen kattavan toimintasuunnitelman liitteessä III kuvattuja siviilialalla tehtävän ydinalan yhteistyön hankkeita varten, sen jälkeen kun asianomainen jäsenvaltio on ilmoittanut asiasta turvallisuusneuvostolle ja turvallisuusneuvosto on hyväksynyt sen;

                           e)

                           ovat välttämättömiä 26 c artiklassa ja 26 d artiklassa eriteltyihin tuotteisiin suoraan liittyvässä toiminnassa tai missä tahansa yhteisen kattavan toimintasuunnitelman täytäntöönpanoa varten tarvittavassa toiminnassa, sen jälkeen kun asianomainen jäsenvaltio on ilmoittanut asiasta turvallisuusneuvostolle ja turvallisuusneuvosto on hyväksynyt sen.”

               11)

               Korvataan 20 artiklan 6 kohta seuraavasti:
               ”6.   Edellä oleva 1 kohta ei estä nimettyä henkilöä tai yhteisöä suorittamasta maksua, joka johtuu sellaisesta sopimuksesta, joka on tehty ennen kyseisen henkilön tai yhteisön sisällyttämistä luetteloon, edellyttäen, että asianomainen jäsenvaltio on todennut, että

                           a)

                           sopimus ei liity tässä päätöksessä tarkoitettuihin kiellettyihin tuotteisiin, aineisiin, laitteisiin, tavaroihin, teknologiaan, apuun, koulutukseen, rahoitustukeen tai sijoitus-, välitys- tai muihin palveluihin,

                           b)

                           edellä 1 kohdassa tarkoitettu henkilö tai yhteisö ei ole suoraan tai välillisesti maksun saaja,

                     ja asianomainen jäsenvaltio on kymmenen työpäivää ennen asiaa koskevan luvan myöntämistä ilmoittanut turvallisuusneuvostolle aikomuksestaan suorittaa tai vastaanottaa tällaisia maksuja tai sallia tarvittaessa varojen tai taloudellisten resurssien vapauttaminen tätä varten.”

               12)

               Korvataan 22 artikla seuraavasti:
               ”Liitteissä I, II, III tai IV lueteltujen nimettyjen henkilöiden tai yhteisöjen tai muiden Iranissa olevien henkilöiden tai yhteisöjen, Iranin hallitus mukaan lukien, esittämiä vaateita taikka tällaisen henkilön tai yhteisön välityksellä tai hyödyksi vaateita esittävien henkilöiden tai yhteisöjen vaateita, mukaan lukien korvausvaateet tai muut tämänkaltaiset vaateet kuten kuittausvaatimukset tai vakuudelliset vaatimukset, ei oteta huomioon sellaisten sopimusten tai liiketoimien yhteydessä, joiden suorittamiseen ovat suoraan tai välillisesti, kokonaan tai osittain vaikuttaneet päätöslauselmien 1737 (2006), 1747 (2007), 1803 (2008), 1929 (2010) ja 2231 (2015) nojalla päätetyt toimenpiteet, mukaan lukien unionin tai minkä tahansa jäsenvaltion toimenpiteet, joita turvallisuusneuvoston asiaan liittyvien päätösten täytäntöönpano merkitsee tai edellyttää tai jotka jollain tavalla liittyvät siihen, tai tässä päätöksessä tarkoitetut toimenpiteet.”

               13)

               Korvataan 23 artikla seuraavasti:
               ”1.   Neuvosto toteuttaa liitteisiin I ja III tehtävät muutokset turvallisuusneuvoston päätösten perusteella.
               2.   Neuvosto vahvistaa liitteissä II ja IV olevan luettelon ja tekee siihen muutokset yksimielisesti jäsenvaltioiden tai unionin ulkoasioiden ja turvallisuuspolitiikan korkean edustajan ehdotuksen perusteella.”

               14)

               Korvataan 24 artiklan 1 ja 2 kohta seuraavasti:
               ”1.   Kun turvallisuusneuvosto merkitsee luetteloon henkilön tai yhteisön, neuvosto sisällyttää kyseisen henkilön tai yhteisön liitteeseen III.
               2.   Kun neuvosto päättää kohdistaa henkilöön tai yhteisöön 19 artiklan 1 kohdan b, c ja e alakohdassa ja 20 artiklan 1 kohdan b, c ja e alakohdassa tarkoitettuja toimenpiteitä, se muuttaa liitteitä II ja IV vastaavasti.”

               15)

               Korvataan 25 artikla seuraavasti:
               ”1.   Liitteet I, II, III ja IV sisältävät luetteloon merkittyjen henkilöiden ja yhteisöjen luetteloon merkitsemisen perusteet, jotka liitteen I osalta on toimittanut turvallisuusneuvosto tai komitea ja liitteen III osalta turvallisuusneuvosto.
               2.   Liitteet I, II, III ja IV sisältävät myös saatavilla olevat, kyseisten henkilöiden ja yhteisöjen tunnistamiseksi tarvittavat tiedot, jotka liitteen I osalta on toimittanut turvallisuusneuvosto tai komitea ja liitteen III osalta turvallisuusneuvosto. Henkilön osalta tällaisia tietoja voivat olla nimi, peitenimet mukaan lukien, syntymäaika ja -paikka, kansalaisuus, passin ja henkilökortin numero, sukupuoli, osoite, jos se on tiedossa, ja työtehtävä tai ammatti. Yhteisön osalta tällaisia tietoja voivat olla nimi, rekisteröintiaika ja -paikka, rekisterinumero ja toimipaikka. Liitteissä I, II, III ja IV mainitaan myös päivä, jona henkilö tai yhteisö on nimetty.”

               16)

               Korvataan 26 artiklan 4 kohta seuraavasti:
               ”4.   Edellä 19 artiklan 1 kohdan a alakohdassa, 20 artiklan 1 kohdan a alakohdassa sekä 20 artiklan 2 ja 12 kohdassa tarkoitettujen toimenpiteiden soveltaminen keskeytetään liitteessä V lueteltujen henkilöiden ja yhteisöjen osalta.
               5.   Edellä 19 artiklan 1 kohdan b ja c alakohdassa, 20 artiklan 1 kohdan b ja c alakohdassa sekä 20 artiklan 2 ja 12 kohdassa tarkoitettujen toimenpiteiden soveltaminen keskeytetään liitteessä VI lueteltujen henkilöiden ja yhteisöjen osalta.”

               17)

               Korvataan 26 a artikla seuraavasti:
               ”26 a artikla
               1.   Edellä 1 artiklan 1 kohdan a, b, d ja e alakohdassa, 2, 3, 3 a, 3 b, 3 c, 3 d, 3 e, 4, 4 a, 4 b, 4 c, 4 d, 4 e, 4 f, 4 g, 4 h, 4 i, 4 j, 5, 6, 6 a, 7, 8, 8 a, 9, 10, 11, 12, 13, 14, 16, 17, 18 a ja 18 b artiklassa, 20 artiklan 7, 11, 13 ja 14 kohdassa sekä 21 ja 26 b artiklassa tarkoitettujen toimenpiteiden soveltaminen keskeytetään.”

               18)

               Lisätään artiklat seuraavasti:
               ”26 c artikla
               1.   Turvallisuusneuvostolta on saatava tapauskohtaisesti hyväksyntä seuraavien tuotteiden, aineiden, laitteiden, tavaroiden ja teknologian suoraan tai välilliseen toimitukseen, myyntiin tai siirtoon Iraniin, Iranissa käytettäväksi tai Iranin hyödyksi jäsenvaltioiden kansalaisten toimesta tai jäsenvaltioiden alueen kautta taikka jäsenvaltion lainkäyttövallan alaista alusta tai ilma-alusta käyttäen, riippumatta siitä, ovatko ne peräisin jäsenvaltioiden alueelta:

                           a)

                           kaikki ydinalan viejämaiden ryhmän luetteloon sisältyvät tuotteet, aineet, laitteet, tavarat ja teknologia;

                           b)

                           muut tuotteet, jos jäsenvaltio katsoo, että niillä voidaan edistää yhteisen kattavan toimintasuunnitelman vastaista jälleenkäsittelyyn tai rikastamiseen tai raskasveteen liittyvää toimintaa.

                     2.   Tämän artiklan 1 kohdassa säädettyä vaatimusta ei sovelleta sellaisten kevytvesireaktoreissa tarvittavien tuotteiden toimitukseen, myyntiin tai siirtoon Iraniin, jotka on eritelty päätöslauselman 2231 (2015) liitteessä B olevan 2 kohdan c alakohdan 1 alakohdassa.
               3.   Edellä 1 ja 2 kohdassa tarkoitettuihin toimiin ryhtyvien jäsenvaltioiden on varmistettava, että:

                           a)

                           ydinalan viejämaiden ryhmän luettelossa esitetyissä yleisohjeissa vahvistettuja asiaa koskevia vaatimuksia noudatetaan;

                           b)

                           niillä on oikeus ja tosiasiallinen mahdollisuus todentaa toimitetun tuotteen loppukäyttö ja loppukäyttöpaikka;

                           c)

                           ne ilmoittavat tarvittaessa turvallisuusneuvostolle kymmenen päivän kuluessa toimituksesta, myynnistä tai siirrosta; ja

                           d)

                           ydinalan viejämaiden ryhmän luettelossa mainittujen, toimitettujen tuotteiden, aineiden, laitteiden, tavaroiden ja teknologian osalta ne ilmoittavat myös IAEA:lle kymmenen päivän kuluessa toimituksesta, myynnistä tai siirrosta.

                     4.   Edellä 1 kohdassa säädettyä vaatimusta ei sovelleta tuotteiden, aineiden, laitteiden, tavaroiden ja teknologian sellaiseen toimitukseen, myyntiin tai siirtoon tai niihin liittyvän teknisen avun, koulutuksen, rahoitustuen tai sijoitus-, välitys- tai muiden palvelujen tarjoamiseen, joka suoraan liittyy seuraavaan:

                           a)

                           Fordow'n laitoksen kahden kaskadin tarvittava muuntaminen pysyvien isotooppien tuotantoon;

                           b)

                           Iranin rikastetun uraanin vienti 300 kilogrammaa ylittävän määrän osalta luonnonuraania vastaan; tai

                           c)

                           Arakin reaktorin nykyaikaistaminen sovitun konseptin pohjalta ja sen jälkeen kyseisen reaktorin osalta sovitun lopullisen suunnitelman perusteella;

                     edellyttäen, että jäsenvaltiot varmistavat seuraavan:

                           d)

                           kaikki tällaiset toimet toteutetaan yhteistä kattavaa toimintasuunnitelmaa tiukasti noudattaen;

                           e)

                           ne ilmoittavat turvallisuusneuvostolle ja yhteiselle komissiolle tällaisista toimista kymmenen päivää etukäteen;

                           f)

                           ydinalan viejämaiden ryhmän luettelossa esitetyissä yleisohjeissa vahvistettuja asiaa koskevia vaatimuksia noudatetaan;

                           g)

                           niillä on oikeus ja tosiasiallinen mahdollisuus todentaa toimitetun tuotteen loppukäyttö ja loppukäyttöpaikka; ja

                           h)

                           ydinalan viejämaiden ryhmän luettelossa mainittujen, toimitettujen tuotteiden, aineiden, laitteiden, tavaroiden ja teknologian osalta ne ilmoittavat myös IAEA:lle kymmenen päivän kuluessa toimituksesta, myynnistä tai siirrosta.

                     5.   Turvallisuusneuvostolta on saatava tapauskohtaisesti hyväksyntä 1 kohdassa tarkoitettujen tuotteiden, aineiden, laitteiden, tavaroiden ja teknologian toimitukseen, myyntiin, siirtoon, valmistukseen tai käyttöön liittyvän teknisen avun tai koulutuksen, rahoituksen tai rahoitustuen tai sijoitus-, välitys- tai muiden palvelujen tarjoamiseen Iranissa oleville henkilöille, yhteisöille tai elimille taikka Iranissa käytettäväksi.
               6.   Turvallisuusneuvostolta on saatava tapauskohtaisesti hyväksyntä Iranin, sen kansalaisten tai Iraniin sijoittautuneiden tai sen lainkäyttövaltaan kuuluvien yhteisöjen taikka näiden puolesta tai johdolla toimivien henkilöiden tai yhteisöjen tai näiden omistuksessa tai määräysvallassa olevien yhteisöjen investointeihin jäsenvaltioiden lainkäyttövaltaan kuuluvilla alueilla liiketoimintaan, johon liittyy uraanin louhintaa tai ydinalan viejämaiden ryhmän luettelon 1 osassa lueteltujen ydinmateriaalien tuotantoa tai käyttöä.
               7.   Yhteiseltä komissiolta on saatava tapauskohtaisesti hyväksyntä 1 kohdassa tarkoitettujen tuotteiden, aineiden, laitteiden, tavaroiden ja teknologian hankintaan Iranista, riippumatta siitä, ovatko ne peräisin Iranin alueelta, jäsenvaltioiden kansalaisten toimesta tai jäsenvaltion lipun alla purjehtivaa alusta tai jäsenvaltiossa rekisteröityä ilma-alusta käyttäen.
               8.   Asianomaisen jäsenvaltion on ilmoitettava muille jäsenvaltioille tämän artiklan mukaisesti annetusta hyväksynnästä tai tämän artiklan nojalla toteutetuista toimista.
               26 d artikla
               1.   Viejäjäsenvaltion toimivaltaisilta viranomaisilta on saatava tapauskohtaisesti lupa sellaisten 26 c tai 26 e artiklan soveltamisalaan kuulumattomien tuotteiden, aineiden, laitteiden, tavaroiden ja teknologian suoraan tai välilliseen toimitukseen, myyntiin tai siirtoon Iraniin, Iranissa käytettäväksi tai Iranin hyödyksi, joilla voitaisiin edistää yhteisen kattavan toimintasuunnitelman vastaista jälleenkäsittelyyn tai rikastamiseen tai raskasveteen liittyvää taikka muuta yhteisen kattavan toimintasuunnitelman vastaista toimintaa, jäsenvaltioiden kansalaisten toimesta tai jäsenvaltioiden alueen kautta taikka jäsenvaltion lainkäyttövallan alaista alusta tai ilma-alusta käyttäen, riippumatta siitä, ovatko ne peräisin jäsenvaltioiden alueelta.
               Unioni toteuttaa tarvittavat toimenpiteet määrittääkseen, mitkä tuotteet kuuluvat tämän säännöksen soveltamisalaan.
               2.   Edellä 1 kohdassa säädettyä vaatimusta ei sovelleta kyseisessä kohdassa tarkoitettujen kevytvesireaktoreissa tarvittavien laitteiden toimitukseen, myyntiin tai siirtoon Iraniin.
               3.   Edellä 1 ja 2 kohdassa tarkoitettuihin toimiin ryhtyvien jäsenvaltioiden on varmistettava, että niillä on oikeus ja tosiasiallinen mahdollisuus todentaa toimitetun tuotteen loppukäyttö ja loppukäyttöpaikka.
               4.   Edellä 2 kohdassa tarkoitettuihin toimiin ryhtyvien jäsenvaltioiden on varmistettava, että ne ilmoittavat muille jäsenvaltioille tällaisista toimista kymmenen päivän kuluessa.
               5.   Edellä 1 kohdassa säädettyä vaatimusta ei sovelleta tuotteiden, aineiden, laitteiden, tavaroiden ja teknologian sellaiseen toimitukseen, myyntiin tai siirtoon tai niihin liittyvän teknisen avun, koulutuksen, rahoitustuen tai sijoitus-, välitys- tai muiden palvelujen tarjoamiseen, joka suoraan liittyy seuraavaan:

                           a)

                           Fordow'n laitoksen kahden kaskadin tarvittava muuntaminen pysyvien isotooppien tuotantoon;

                           b)

                           Iranin rikastetun uraanin vienti 300 kilogrammaa ylittävän määrän osalta luonnonuraania vastaan; tai

                           c)

                           Arakin reaktorin nykyaikaistaminen sovitun konseptin pohjalta ja sen jälkeen kyseisen reaktorin osalta sovitun lopullisen suunnitelman perusteella;

                     edellyttäen, että jäsenvaltiot varmistavat seuraavan:

                           d)

                           kaikki tällaiset toimet toteutetaan yhteistä kattavaa toimintasuunnitelmaa tiukasti noudattaen;

                           e)

                           ne ilmoittavat muille jäsenvaltioille tällaisista toimista kymmenen päivää etukäteen; ja

                           f)

                           niillä on oikeus ja tosiasiallinen mahdollisuus todentaa toimitetun tuotteen loppukäyttö ja loppukäyttöpaikka.

                     6.   Asianomaisen jäsenvaltion toimivaltaisilta viranomaisilta on saatava tapauskohtaisesti lupa 1 kohdassa tarkoitettujen tuotteiden, aineiden, laitteiden, tavaroiden ja teknologian toimitukseen, myyntiin, siirtoon, valmistukseen tai käyttöön liittyvän teknisen avun tai koulutuksen, rahoituksen tai rahoitustuen tai sijoitus-, välitys- tai muiden palvelujen tarjoamiseen Iranissa oleville henkilöille, yhteisöille tai elimille taikka Iranissa käytettäväksi.
               7.   Asianomaisen jäsenvaltion toimivaltaisilta viranomaisilta on saatava tapauskohtaisesti lupa Iranin, sen kansalaisten tai Iraniin sijoittautuneiden tai sen lainkäyttövaltaan kuuluvien yhteisöjen taikka näiden puolesta tai johdolla toimivien henkilöiden tai yhteisöjen tai näiden omistuksessa tai määräysvallassa olevien yhteisöjen investointeihin jäsenvaltioiden lainkäyttövaltaan kuuluvilla alueilla liiketoimintaan, johon liittyy 1 kohdassa tarkoitettua teknologiaa.
               8.   Asianomaisen jäsenvaltion toimivaltaisilta viranomaisilta on saatava tapauskohtaisesti lupa 1 kohdassa tarkoitettujen tuotteiden, aineiden, laitteiden, tavaroiden ja teknologian hankintaan Iranista, riippumatta siitä, ovatko ne peräisin Iranin alueelta, jäsenvaltioiden kansalaisten toimesta tai jäsenvaltion lipun alla purjehtivaa alusta tai jäsenvaltiossa rekisteröityä ilma-alusta käyttäen.
               9.   Jäsenvaltioiden toimivaltaiset viranomaiset eivät saa myöntää lupaa 1 kohdassa tarkoitettujen tuotteiden, aineiden, laitteiden, tavaroiden ja teknologian toimitukseen, myyntiin, siirtoon tai hankintaan, jos ne katsovat, että kyseinen toimitus, myynti, siirto tai hankinta taikka kyseisen palvelun suorittaminen edistäisi yhteisen kattavan toimintasuunnitelman vastaista toimintaa.
               10.   Asianomaisen jäsenvaltion on ilmoitettava muille jäsenvaltioille vähintään kymmenen päivää etukäteen aikomuksestaan myöntää lupa tämän artiklan nojalla.
               26 e artikla
               1.   Kielletään ohjusteknologian valvontajärjestelyn luetteloon sisältyvien tuotteiden, aineiden, laitteiden, tavaroiden ja teknologian ja ydinasejärjestelmien kehittämistä mahdollisesti edistävien muiden tuotteiden suora tai välillinen toimitus, myynti tai siirto Iraniin, Iranissa käytettäväksi tai Iranin hyödyksi jäsenvaltioiden kansalaisten toimesta tai jäsenvaltioiden alueen kautta taikka jäsenvaltion lainkäyttövallan alaista alusta tai ilma-alusta käyttäen, riippumatta siitä, ovatko ne peräisin jäsenvaltioiden alueelta.
               Unioni toteuttaa tarvittavat toimenpiteet määrittääkseen, mitkä tuotteet kuuluvat tämän säännöksen soveltamisalaan.
               2.   Samoin kielletään:

                           a)

                           sellaisen teknisen avun tai koulutuksen tai sijoitus- tai välityspalvelujen tarjoaminen, jotka liittyvät 1 kohdassa tarkoitettuihin tuotteisiin, aineisiin, laitteisiin, tavaroihin ja teknologiaan ja kyseisten tuotteiden, aineiden, laitteiden, tavaroiden ja teknologian toimitukseen, valmistukseen, huoltoon ja käyttöön, suoraan tai välillisesti Iranissa oleville henkilöille, yhteisöille tai elimille taikka Iranissa käytettäväksi;

                           b)

                           edellä 1 kohdassa tarkoitettuihin tuotteisiin ja teknologiaan liittyvän rahoituksen tai rahoitustuen myöntäminen, mukaan lukien erityisesti avustukset, lainat ja vientiluottovakuutukset, näiden tuotteiden ja teknologian toimitukseen, myyntiin, siirtoon tai vientiin taikka niihin liittyvän teknisen avun, koulutuksen, palvelujen tai avun tarjoamiseen, suoraan tai välillisesti, Iranissa oleville henkilöille, yhteisöille tai elimille taikka Iranissa käytettäväksi;

                           c)

                           tietoinen tai tarkoituksellinen osallistuminen toimintaan, jonka tarkoituksena tai tuloksena on a tai b alakohdassa tarkoitetun kiellon kiertäminen;

                           d)

                           Iranin, sen kansalaisten tai Iraniin sijoittautuneiden tai sen lainkäyttövaltaan kuuluvien yhteisöjen taikka näiden puolesta tai johdolla toimivien henkilöiden tai yhteisöjen tai näiden omistuksessa tai määräysvallassa olevien yhteisöjen tekemät investoinnit jäsenvaltioiden lainkäyttövaltaan kuuluvilla alueilla liiketoimintaan, johon liittyy 1 kohdassa tarkoitettua teknologiaa.

                     3.   Kielletään 1 kohdassa tarkoitettujen tuotteiden, aineiden, laitteiden, tavaroiden ja teknologian hankinta Iranista, riippumatta siitä, ovatko ne peräisin Iranin alueelta, jäsenvaltioiden kansalaisten toimesta tai jäsenvaltion lipun alla purjehtivaa alusta tai jäsenvaltiossa rekisteröityä ilma-alusta käyttäen.
               26 f artikla
               1.   Viejäjäsenvaltion toimivaltaisilta viranomaisilta on saatava lupa grafiitin ja raakametallien tai puolivalmisteiden, kuten alumiinin ja teräksen, toimitukseen, myyntiin tai siirtoon Iraniin jäsenvaltioiden kansalaisten toimesta tai jäsenvaltioiden alueelta käsin taikka jäsenvaltioiden lainkäyttövallan alaista alusta tai ilma-alusta käyttäen, riippumatta siitä, ovatko ne peräisin jäsenvaltioiden alueelta.
               Unioni toteuttaa tarvittavat toimenpiteet määrittääkseen, mitkä tuotteet kuuluvat tämän säännöksen soveltamisalaan.
               2.   Lisäksi asianomaisen jäsenvaltion toimivaltaiselta viranomaiselta on saatava lupa myös seuraavaan:

                           a)

                           tekninen apu tai koulutus sekä muut 1 kohdassa tarkoitettuihin tuotteisiin liittyvät palvelut;

                           b)

                           rahoitus tai rahoitustuki 1 kohdassa tarkoitettujen tuotteiden toimitukseen, myyntiin tai siirtoon tai niihin liittyvään tekniseen apuun tai koulutukseen.

                     3.   Jäsenvaltioiden toimivaltaiset viranomaiset eivät saa myöntää lupaa 1 kohdassa tarkoitettujen tuotteiden, aineiden, laitteiden, tavaroiden ja teknologian toimitukseen, myyntiin tai siirtoon, jos:

                           a)

                           ne katsovat, että kyseinen toimitus, myynti tai siirto taikka kyseisen palvelun suorittaminen

                                       i)

                                       edistäisi jälleenkäsittelyyn tai rikastamiseen tai raskasveteen liittyvää tai muuta ydinalaan liittyvää, yhteisen kattavan toimintasuunnitelman vastaista toimintaa;

                                       ii)

                                       edistäisi Iranin sotilasohjelmaa tai ballististen ohjusten ohjelmaa; tai

                                       iii)

                                       hyödyttäisi suoraan tai välillisesti Iranin vallankumouskaartia;

                           b)

                           tuotteiden tai avun toimitusta koskevat sopimukset eivät sisällä asianmukaisia takeita loppukäyttäjästä.

                     4.   Asianomaisen jäsenvaltion on ilmoitettava muille jäsenvaltioille vähintään kymmenen päivää etukäteen aikomuksestaan myöntää lupa tämän artiklan nojalla.
               26 g artikla
               1.   Viejäjäsenvaltion toimivaltaisilta viranomaisilta on saatava lupa teollisuusprosessissa käytettävien ohjelmistojen toimitukseen, myyntiin tai siirtoon Iraniin jäsenvaltioiden kansalaisten toimesta tai jäsenvaltioiden alueelta käsin taikka jäsenvaltioiden lainkäyttövallan alaista alusta tai ilma-alusta käyttäen, riippumatta siitä, ovatko ne peräisin jäsenvaltioiden alueelta.
               Unioni toteuttaa tarvittavat toimenpiteet määrittääkseen, mitkä tuotteet kuuluvat tämän säännöksen soveltamisalaan.
               2.   Lisäksi asianomaisen jäsenvaltion toimivaltaiselta viranomaiselta on saatava lupa myös seuraavaan:

                           a)

                           tekninen apu tai koulutus sekä muut 1 kohdassa tarkoitettuihin tuotteisiin liittyvät palvelut;

                           b)

                           rahoitus tai rahoitustuki 1 kohdassa tarkoitettujen tuotteiden toimitukseen, myyntiin tai siirtoon tai niihin liittyvään tekniseen apuun tai koulutukseen.

                     3.   Jäsenvaltioiden toimivaltaiset viranomaiset eivät saa myöntää lupaa 1 kohdassa tarkoitettujen tuotteiden, aineiden, laitteiden, tavaroiden ja teknologian toimitukseen, myyntiin tai siirtoon, jos:

                           a)

                           ne katsovat, että kyseinen toimitus, myynti tai siirto taikka kyseisen palvelun suorittaminen

                                       i)

                                       edistäisi jälleenkäsittelyyn tai rikastamiseen tai raskasveteen liittyvää tai muuta ydinalaan liittyvää, yhteisen kattavan toimintasuunnitelman vastaista toimintaa;

                                       ii)

                                       edistäisi Iranin sotilasohjelmaa tai ballististen ohjusten ohjelmaa; tai

                                       iii)

                                       hyödyttäisi suoraan tai välillisesti Iranin vallankumouskaartia;

                           b)

                           tuotteiden tai avun toimitusta koskevat sopimukset eivät sisällä asianmukaisia takeita loppukäyttäjästä.

                     4.   Asianomaisen jäsenvaltion on ilmoitettava muille jäsenvaltioille vähintään kymmenen päivää etukäteen aikomuksestaan myöntää lupa tämän artiklan nojalla.”

               19)

               Lisätään liitteet sellaisina kuin ne ovat tämän päätöksen liitteissä.

         2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   Sitä sovelletaan päivästä, jona neuvosto on pannut merkille, että IAEA:n pääjohtaja on esittänyt IAEA:n hallintoneuvostolle sekä Yhdistyneiden kansakuntien turvallisuusneuvostolle raportin, jossa vahvistetaan, että Iran on toteuttanut yhteisen kattavan toimintasuunnitelman liitteessä V olevassa 15.1–15.11 kohdassa esitetyt toimenpiteet. Soveltamispäivä julkaistaan samana päivänä Euroopan unionin virallisessa lehdessä.

      Tehty Brysselissä 18 päivänä lokakuuta 2015.

            Neuvoston puolesta

            Puheenjohtaja

         J. ASSELBORN

      (1)  Neuvoston päätös 2010/413/YUTP, annettu 26 päivänä heinäkuuta 2010, Iraniin kohdistuvista rajoittavista toimenpiteistä ja yhteisen kannan 2007/140/YUTP kumoamisesta (EUVL L 195, 27.7.2010, s. 39).

      LIITE I

            ”LIITE III

               Luettelo 19 artiklan 1 kohdan d alakohdassa tarkoitetuista henkilöistä ja 20 artiklan 1 kohdan d alakohdassa tarkoitetuista henkilöistä ja yhteisöistä

                        A.

                        Henkilöt

                        B.

                        Yhteisöt.”

      LIITE II

            ”LIITE IV

               Luettelo 19 artiklan 1 kohdan e alakohdassa tarkoitetuista henkilöistä ja 20 artiklan 1 kohdan e alakohdassa tarkoitetuista henkilöistä ja yhteisöistä

                        A.

                        Henkilöt

                        B.

                        Yhteisöt.”

      LIITE III

            ”LIITE V

               LUETTELO 26 ARTIKLAN 4 KOHDASSA TARKOITETUISTA HENKILÖISTÄ JA YHTEISÖISTÄ

                        1.

                        AGHA-JANI, Dawood

                        2.

                        ALAI, Amir Moayyed

                        3.

                        ASGARPOUR, Behman

                        4.

                        ASHIANI, Mohammad Fedai

                        5.

                        ASHTIANI, Abbas Rezaee

                        6.

                        ATOMIC ENERGY ORGANISATION OF IRAN (AEOI)

                        7.

                        BAKHTIAR, Haleh

                        8.

                        BEHZAD, Morteza

                        9.

                        ESFAHAN NUCLEAR FUEL RESEARCH AND PRODUCTION CENTRE (NFRPC) AND ESFAHAN NUCLEAR TECHNOLOGY CENTRE (ENTC)

                        10.

                        FIRST EAST EXPORT BANK, P.L.C.

                        11.

                        HOSSEINI, Seyyed Hussein

                        12.

                        IRANO HIND SHIPPING COMPANY

                        13.

                        IRISL BENELUX NV

                        14.

                        JABBER IBN HAYAN

                        15.

                        KARAJ NUCLEAR RESEARCH CENTRE

                        16.

                        KAVOSHYAR COMPANY

                        17.

                        LEILABADI, Ali Hajinia

                        18.

                        MESBAH ENERGY COMPANY

                        19.

                        MODERN INDUSTRIES TECHNIQUE COMPANY

                        20.

                        MOHAJERANI, Hamid-Reza

                        21.

                        MOHAMMADI, Jafar

                        22.

                        MONAJEMI, Ehsan

                        23.

                        NOBARI, Houshang

                        24.

                        NOVIN ENERGY COMPANY

                        25.

                        NUCLEAR RESEARCH CENTER FOR AGRICULTURE AND MEDICINE

                        26.

                        PARS TRASH COMPANY

                        27.

                        PISHGAM (PIONEER) ENERGY INDUSTRIES

                        28.

                        QANNADI, Mohammad

                        29.

                        RAHIMI, Amir

                        30.

                        RAHIQI, Javad

                        31.

                        RASHIDI, Abbas

                        32.

                        SABET, M. Javad Karimi

                        33.

                        SAFDARI, Seyed Jaber

                        34.

                        SOLEYMANI, Ghasem

                        35.

                        SOUTH SHIPPING LINE IRAN (SSL)

                        36.

                        TAMAS COMPANY.”

      LIITE IV

            ”LIITE VI

               LUETTELO 26 ARTIKLAN 5 KOHDASSA TARKOITETUISTA HENKILÖISTÄ JA YHTEISÖISTÄ

                        1.

                        ACENA SHIPPING COMPANY LIMITED

                        2.

                        ADVANCE NOVEL

                        3.

                        AGHAJARI OIL & GAS PRODUCTION COMPANY

                        4.

                        AGHAZADEH, Reza

                        5.

                        AHMADIAN, Mohammad

                        6.

                        AKHAVAN-FARD, Massoud

                        7.

                        ALPHA EFFORT LTD

                        8.

                        ALPHA KARA NAVIGATION LIMITED

                        9.

                        ALPHA NARI NAVIGATION LIMITED

                        10.

                        ARIAN BANK

                        11.

                        ARVANDAN OIL & GAS COMPANY

                        12.

                        ASHTEAD SHIPPING COMPANY LTD

                        13.

                        ASPASIS MARINE CORPORATION

                        14.

                        ASSA CORPORATION

                        15.

                        ASSA CORPORATION LTD

                        16.

                        ATLANTIC INTERMODAL

                        17.

                        AVRASYA CONTAINER SHIPPING LINES

                        18.

                        AZARAB INDUSTRIES

                        19.

                        AZORES SHIPPING COMPANY ALIAS AZORES SHIPPING FZE LLC

                        20.

                        BANCO INTERNACIONAL DE DESARROLLO CA

                        21.

                        BANK KARGOSHAIE

                        22.

                        BANK MELLAT

                        23.

                        BANK MELLI IRAN INVESTMENT COMPANY

                        24.

                        BANK MELLI IRAN ZAO

                        25.

                        BANK MELLI PRINTING AND PUBLISHING COMPANY

                        26.

                        BANK MELLI

                        27.

                        BANK OF INDUSTRY AND MINE

                        28.

                        BANK REFAH KARGARAN

                        29.

                        BANK TEJARAT

                        30.

                        BEST PRECISE LTD

                        31.

                        BETA KARA NAVIGATION LTD

                        32.

                        BIIS MARITIME LIMITED

                        33.

                        BIS MARITIME LIMITED

                        34.

                        BONAB RESEARCH CENTER

                        35.

                        BRAIT HOLDING SA

                        36.

                        BRIGHT JYOTI SHIPPING

                        37.

                        BRIGHT SHIP FZC

                        38.

                        BUSHEHR SHIPPING COMPANY LIMITED

                        39.

                        BYFLEET SHIPPING COMPANY LTD

                        40.

                        CEMENT INVESTMENT AND DEVELOPMENT COMPANY

                        41.

                        CENTRAL BANK OF IRAN

                        42.

                        CHAPLET SHIPPING LIMITED

                        43.

                        COBHAM SHIPPING COMPANY LTD

                        44.

                        CONCEPT GIANT LTD

                        45.

                        COOPERATIVE DEVELOPMENT BANK

                        46.

                        CRYSTAL SHIPPING FZE

                        47.

                        DAJMAR, Mohammad Hossein

                        48.

                        DAMALIS MARINE CORPORATION

                        49.

                        DARYA CAPITAL ADMINISTRATION GMBH

                        50.

                        DARYA DELALAN SEFID KHAZAR SHIPPING COMPANY

                        51.

                        DELTA KARA NAVIGATION LTD

                        52.

                        DELTA NARI NAVIGATION LTD

                        53.

                        DIAMOND SHIPPING SERVICES

                        54.

                        DORKING SHIPPING COMPANY LTD

                        55.

                        EAST OIL & GAS PRODUCTION COMPANY

                        56.

                        EDBI EXCHANGE COMPANY

                        57.

                        EDBI STOCK BROKERAGE COMPANY

                        58.

                        EFFINGHAM SHIPPING COMPANY LTD

                        59.

                        EIGHTH OCEAN ADMINISTRATION GMBH

                        60.

                        EIGHTH OCEAN GMBH & CO. KG

                        61.

                        ELBRUS LTD

                        62.

                        ELCHO HOLDING LTD

                        63.

                        ELEGANT TARGET DEVELOPMENT LIMITED

                        64.

                        ELEVENTH OCEAN ADMINISTRATION GMBH

                        65.

                        ELEVENTH OCEAN GMBH & CO. KG

                        66.

                        EMKA COMPANY

                        67.

                        EPSILON NARI NAVIGATION LTD

                        68.

                        E-SAIL ALIAS E-SAIL SHIPPING COMPANY

                        69.

                        ETA NARI NAVIGATION LTD

                        70.

                        ETERNAL EXPERT LTD

                        71.

                        EUROPÄISCH-IRANISCHE HANDELSBANK

                        72.

                        EXPORT DEVELOPMENT BANK OF IRAN

                        73.

                        FAIRWAY SHIPPING

                        74.

                        FAQIHIAN, Dr Hoseyn

                        75.

                        FARNHAM SHIPPING COMPANY LTD

                        76.

                        FASIRUS MARINE CORPORATION

                        77.

                        FATSA

                        78.

                        FIFTEENTH OCEAN ADMINISTRATION GMBH

                        79.

                        FIFTEENTH OCEAN GMBH & CO. KG

                        80.

                        FIFTH OCEAN ADMINISTRATION GMBH

                        81.

                        FIFTH OCEAN GMBH & CO. KG

                        82.

                        FIRST ISLAMIC INVESTMENT BANK

                        83.

                        FIRST OCEAN ADMINISTRATION GMBH

                        84.

                        FIRST OCEAN GMBH & CO. KG

                        85.

                        FIRST PERSIAN EQUITY FUND

                        86.

                        FOURTEENTH OCEAN ADMINISTRATION GMBH

                        87.

                        FOURTEENTH OCEAN GMBH & CO. KG

                        88.

                        FOURTH OCEAN ADMINISTRATION GMBH

                        89.

                        FOURTH OCEAN GMBH & CO. KG

                        90.

                        FUTURE BANK BSC

                        91.

                        GACHSARAN OIL & GAS COMPANY

                        92.

                        GALLIOT MARITIME INCORPORATION

                        93.

                        GAMMA KARA NAVIGATION LTD

                        94.

                        GIANT KING LIMITED

                        95.

                        GOLDEN CHARTER DEVELOPMENT LTD

                        96.

                        GOLDEN SUMMIT INVESTMENTS LTD

                        97.

                        GOLDEN WAGON DEVELOPMENT LTD

                        98.

                        GOLPARVAR, Gholam Hossein

                        99.

                        GOMSHALL SHIPPING COMPANY LTD

                        100.

                        GOOD LUCK SHIPPING COMPANY LLC

                        101.

                        GRAND TRINITY LTD

                        102.

                        GREAT EQUITY INVESTMENTS LTD

                        103.

                        GREAT METHOD LTD

                        104.

                        GREAT PROSPECT INTERNATIONAL LTD

                        105.

                        HAFIZ DARYA SHIPPING LINES

                        106.

                        HARVEST SUPREME LTD

                        107.

                        HARZARU SHIPPING

                        108.

                        HELIOTROPE SHIPPING LIMITED

                        109.

                        HELIX SHIPPING LIMITED

                        110.

                        HK INTERTRADE COMPANY LTD

                        111.

                        HONG TU LOGISTICS PRIVATE LIMITED

                        112.

                        HORSHAM SHIPPING COMPANY LTD

                        113.

                        IFOLD SHIPPING COMPANY LIMITED

                        114.

                        INDUS MARITIME INCORPORATION

                        115.

                        INDUSTRIAL DEVELOPMENT & RENOVATION ORGANIZATION

                        116.

                        INSIGHT WORLD LTD

                        117.

                        INTERNATIONAL SAFE OIL

                        118.

                        IOTA NARI NAVIGATION LIMITED

                        119.

                        IRAN FUEL CONSERVATION ORGANIZATION

                        120.

                        IRAN INSURANCE COMPANY

                        121.

                        IRANIAN OFFSHORE ENGINEERING & CONSTRUCTION CO

                        122.

                        IRANIAN OIL COMPANY LIMITED

                        123.

                        IRANIAN OIL PIPELINES AND TELECOMMUNICATIONS COMPANY (IOPTC)

                        124.

                        IRANIAN OIL TERMINALS COMPANY

                        125.

                        IRANO MISR SHIPPING COMPANY

                        126.

                        IRINVESTSHIP LTD

                        127.

                        IRISL (MALTA) LTD

                        128.

                        IRISL EUROPE GMBH

                        129.

                        IRISL MARINE SERVICES AND ENGINEERING COMPANY

                        130.

                        IRISL MARITIME TRAINING INSTITUTE

                        131.

                        IRITAL SHIPPING SRL

                        132.

                        ISI MARITIME LIMITED

                        133.

                        ISIM AMIN LIMITED

                        134.

                        ISIM ATR LIMITED

                        135.

                        ISIM OLIVE LIMITED

                        136.

                        ISIM SAT LIMITED

                        137.

                        ISIM SEA CHARIOT LTD

                        138.

                        ISIM SEA CRESCENT LTD

                        139.

                        ISIM SININ LIMITED

                        140.

                        ISIM TAJ MAHAL LTD

                        141.

                        ISIM TOUR COMPANY LIMITED

                        142.

                        ISLAMIC REPUBLIC OF IRAN SHIPPING LINES

                        143.

                        JACKMAN SHIPPING COMPANY

                        144.

                        KALA NAFT

                        145.

                        KALAN KISH SHIPPING COMPANY LTD

                        146.

                        KAPPA NARI NAVIGATION LTD

                        147.

                        KARA SHIPPING AND CHARTERING GMBH

                        148.

                        KAROON OIL & GAS PRODUCTION COMPANY

                        149.

                        KAVERI MARITIME INCORPORATION

                        150.

                        KAVERI SHIPPING LLC

                        151.

                        KEY CHARTER DEVELOPMENT LTD

                        152.

                        KHALILIPOUR, Said Esmail

                        153.

                        KHANCHI, Ali Reza

                        154.

                        KHAZAR EXPL & PROD CO

                        155.

                        KHAZAR SHIPPING LINES

                        156.

                        KHEIBAR CO.

                        157.

                        KING PROSPER INVESTMENTS LTD

                        158.

                        KINGDOM NEW LTD

                        159.

                        KINGSWOOD SHIPPING COMPANY LIMITED

                        160.

                        KISH SHIPPING LINE MANNING CO.

                        161.

                        LAMBDA NARI NAVIGATION LIMITED

                        162.

                        LANCING SHIPPING COMPANY LIMITED

                        163.

                        LOGISTIC SMART LTD

                        164.

                        LOWESWATER LTD

                        165.

                        MACHINE SAZI ARAK

                        166.

                        MAGNA CARTA LIMITED

                        167.

                        MALSHIP SHIPPING AGENCY

                        168.

                        MARBLE SHIPPING LIMITED

                        169.

                        MAROUN OIL & GAS COMPANY

                        170.

                        MASJED-SOLEYMAN OIL & GAS COMPANY

                        171.

                        MASTER SUPREME INTERNATIONAL LTD

                        172.

                        MAZANDARAN CEMENT COMPANY

                        173.

                        MEHR CAYMAN LTD

                        174.

                        MELLAT BANK SB CJSC

                        175.

                        MELLI AGROCHEMICAL COMPANY PJS

                        176.

                        MELLI BANK PLC

                        177.

                        MELLI INVESTMENT HOLDING INTERNATIONAL

                        178.

                        MELODIOUS MARITIME INCORPORATION

                        179.

                        METRO SUPREME INTERNATIONAL LTD

                        180.

                        MIDHURST SHIPPING COMPANY LIMITED (MALTA)

                        181.

                        MILL DENE LTD

                        182.

                        ENERGIAMINISTERIÖ

                        183.

                        ÖLJYMINISTERIÖ

                        184.

                        MODALITY LTD

                        185.

                        MODERN ELEGANT DEVELOPMENT LTD

                        186.

                        MOUNT EVEREST MARITIME INCORPORATION

                        187.

                        NAFTIRAN INTERTRADE COMPANY

                        188.

                        NAFTIRAN INTERTRADE COMPANY SRL

                        189.

                        NAMJOO, Majid

                        190.

                        NARI SHIPPING AND CHARTERING GMBH & CO. KG

                        191.

                        NARMADA SHIPPING

                        192.

                        NATIONAL IRANIAN DRILLING COMPANY

                        193.

                        NATIONAL IRANIAN GAS COMPANY

                        194.

                        NATIONAL IRANIAN OIL COMPANY

                        195.

                        NATIONAL IRANIAN OIL COMPANY NEDERLAND (ALIAS NIOC NETHERLANDS REPRESENTATION OFFICE)

                        196.

                        NATIONAL IRANIAN OIL COMPANY PTE LTD

                        197.

                        NATIONAL IRANIAN OIL COMPANY, INTERNATIONAL AFFAIRS LIMITED

                        198.

                        NATIONAL IRANIAN OIL ENGINEERING AND CONSTRUCTION COMPANY (NIOEC)

                        199.

                        NATIONAL IRANIAN OIL PRODUCTS DISTRIBUTION COMPANY (NIOPDC)

                        200.

                        NATIONAL IRANIAN OIL REFINING AND DISTRIBUTION COMPANY

                        201.

                        NATIONAL IRANIAN TANKER COMPANY

                        202.

                        NEUMAN LTD

                        203.

                        NEW DESIRE LTD

                        204.

                        NEW SYNERGY

                        205.

                        NEWHAVEN SHIPPING COMPANY LIMITED

                        206.

                        NINTH OCEAN ADMINISTRATION GMBH

                        207.

                        NINTH OCEAN GMBH & CO. KG

                        208.

                        NOOR AFZA GOSTAR

                        209.

                        NORTH DRILLING COMPANY

                        210.

                        NUCLEAR FUEL PRODUCTION AND PROCUREMENT COMPANY

                        211.

                        OCEAN CAPITAL ADMINISTRATION GMBH

                        212.

                        OCEAN EXPRESS AGENCIES PRIVATE LIMITED

                        213.

                        ONERBANK ZAO

                        214.

                        OXTED SHIPPING COMPANY LIMITED

                        215.

                        PACIFIC SHIPPING

                        216.

                        PARS SPECIAL ECONOMIC ENERGY ZONE

                        217.

                        PARTNER CENTURY LTD

                        218.

                        PEARL ENERGY COMPANY LTD

                        219.

                        PEARL ENERGY SERVICES, SA

                        220.

                        PERSIA INTERNATIONAL BANK PLC

                        221.

                        PETRO SUISSE

                        222.

                        PETROIRAN DEVELOPMENT COMPANY LTD

                        223.

                        PETROLEUM ENGINEERING & DEVELOPMENT COMPANY

                        224.

                        PETROPARS INTERNATIONAL FZE

                        225.

                        PETROPARS IRAN COMPANY

                        226.

                        PETROPARS LTD

                        227.

                        PETROPARS OILFIELD SERVICES COMPANY

                        228.

                        PETROPARS UK LIMITED

                        229.

                        PETWORTH SHIPPING COMPANY LIMITED

                        230.

                        POST BANK OF IRAN

                        231.

                        POWER PLANTS' EQUIPMENT MANUFACTURING COMPANY (SAAKHTE TAJHIZATE NIROOGAHI)

                        232.

                        PROSPER METRO INVESTMENTS LTD

                        233.

                        RASTKHAH, Engineer Naser

                        234.

                        REIGATE SHIPPING COMPANY LIMITED

                        235.

                        RESEARCH INSTITUTE OF NUCLEAR SCIENCE & TECHNOLOGY

                        236.

                        REZVANIANZADEH, Mohammad Reza

                        237.

                        RISHI MARITIME INCORPORATION

                        238.

                        SACKVILLE HOLDINGS LTD

                        239.

                        SAFIRAN PAYAM DARYA SHIPPING COMPANY

                        240.

                        SALEHI, Ali Akbar

                        241.

                        SANFORD GROUP

                        242.

                        SANTEXLINES

                        243.

                        SECOND OCEAN ADMINISTRATION GMBH

                        244.

                        SECOND OCEAN GMBH & CO. KG

                        245.

                        SEIBOW LOGISTICS LIMITED

                        246.

                        SEVENTH OCEAN ADMINISTRATION GMBH

                        247.

                        SEVENTH OCEAN GMBH & CO. KG

                        248.

                        SHALLON LTD

                        249.

                        SHEMAL CEMENT COMPANY

                        250.

                        SHINE STAR LIMITED

                        251.

                        SHIPPING COMPUTER SERVICES COMPANY

                        252.

                        SILVER UNIVERSE INTERNATIONAL LTD

                        253.

                        SINA BANK

                        254.

                        SINO ACCESS HOLDINGS

                        255.

                        SINOSE MARITIME

                        256.

                        SISCO SHIPPING COMPANY LTD

                        257.

                        SIXTEENTH OCEAN ADMINISTRATION GMBH

                        258.

                        SIXTEENTH OCEAN GMBH & CO. KG

                        259.

                        SIXTH OCEAN ADMINISTRATION GMBH

                        260.

                        SIXTH OCEAN GMBH & CO. KG

                        261.

                        SMART DAY HOLDINGS LTD

                        262.

                        SOLTANI, Behzad

                        263.

                        SORINET COMMERCIAL TRUST (SCT)

                        264.

                        SOROUSH SARAMIN ASATIR

                        265.

                        SOUTH WAY SHIPPING AGENCY CO. LTD

                        266.

                        SOUTH ZAGROS OIL & GAS PRODUCTION COMPANY

                        267.

                        SPARKLE BRILLIANT DEVELOPMENT LIMITED

                        268.

                        SPRINGTHORPE LIMITED

                        269.

                        STATIRA MARITIME INCORPORATION

                        270.

                        SUREH (NUCLEAR REACTORS FUEL COMPANY)

                        271.

                        SYSTEM WISE LTD

                        272.

                        TAMALARIS CONSOLIDATED LTD

                        273.

                        TENTH OCEAN ADMINISTRATION GMBH

                        274.

                        TENTH OCEAN GMBH & CO. KG

                        275.

                        TEU FEEDER LIMITED

                        276.

                        THETA NARI NAVIGATION

                        277.

                        THIRD OCEAN ADMINISTRATION GMBH

                        278.

                        THIRD OCEAN GMBH & CO. KG

                        279.

                        THIRTEENTH OCEAN ADMINISTRATION GMBH

                        280.

                        THIRTEENTH OCEAN GMBH & CO. KG

                        281.

                        TOP GLACIER COMPANY LIMITED

                        282.

                        TOP PRESTIGE TRADING LIMITED

                        283.

                        TRADE CAPITAL BANK

                        284.

                        TRADE TREASURE

                        285.

                        TRUE HONOUR HOLDINGS LTD

                        286.

                        TULIP SHIPPING INC

                        287.

                        TWELFTH OCEAN ADMINISTRATION GMBH

                        288.

                        TWELFTH OCEAN GMBH & CO. KG

                        289.

                        UNIVERSAL TRANSPORTATION LIMITATION UTL

                        290.

                        VALFAJR 8TH SHIPPING LINE

                        291.

                        WEST OIL & GAS PRODUCTION COMPANY

                        292.

                        WESTERN SURGE SHIPPING COMPANY LIMITED

                        293.

                        WISE LING SHIPPING COMPANY LIMITED

                        294.

                        ZANJANI, Babak

                        295.

                        ZETA NERI NAVIGATION.”


title: Euroopan keskuspankin päätös (EU) 2016/456, annettu 4 päivänä maaliskuuta 2016, petosten, lahjonnan ja unionin taloudellisia etuja vahingoittavan muun laittoman toiminnan torjuntaan liittyvien Euroopan petostentorjuntaviraston Euroopan keskuspankkia koskevien tutkimusten ehdoista ja edellytyksistä (EKP/2016/3)

text:
               30.3.2016

               FI

               Euroopan unionin virallinen lehti

               L 79/34

         EUROOPAN KESKUSPANKIN PÄÄTÖS (EU) 2016/456,
   annettu 4 päivänä maaliskuuta 2016,
   petosten, lahjonnan ja unionin taloudellisia etuja vahingoittavan muun laittoman toiminnan torjuntaan liittyvien Euroopan petostentorjuntaviraston Euroopan keskuspankkia koskevien tutkimusten ehdoista ja edellytyksistä (EKP/2016/3)
   (uudelleenlaadittu)
   EUROOPAN KESKUSPANKIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 12.3 artiklan,
   ottaa huomioon Euroopan petostentorjuntaviraston (OLAF) tutkimuksista sekä Euroopan parlamentin ja neuvoston asetuksen (EY) N:o 1073/1999 ja neuvoston asetuksen (Euratom) N:o 1074/1999 kumoamisesta 11 päivänä syyskuuta 2013 annetun Euroopan parlamentin ja neuvoston asetuksen (EU, Euratom) N:o 883/2013 (1) ja erityisesti sen 4 artiklan 1 ja 7 kohdan,
   sekä katsoo seuraavaa:

               (1)

               Asetuksessa (EU, Euratom) N:o 883/2013 säädetään, että Euroopan petostentorjuntavirasto (jäljempänä ’virasto’) panee vireille ja toteuttaa petoksia koskevia hallinnollisia tutkimuksia (jäljempänä ’sisäiset tutkimukset’) perussopimuksilla tai niiden nojalla perustetuissa toimielimissä, elimissä, laitoksissa ja virastoissa petosten, lahjonnan ja unionin taloudellisia etuja vahingoittavan muun laittoman toiminnan torjumiseksi. OLAF tutkii tätä varten virkatoimintaan liittyviä vakavia tekoja, jotka voivat merkitä, että tällaisten toimielinten tai elinten virkamiehet tai muut unionin henkilöstöön kuuluvat ovat jättäneet noudattamatta velvollisuuksiaan tavalla, joka voi johtaa kurinpitotoimiin ja tarvittaessa rikossyytteisiin; sisäiset tutkimukset voivat koskea myös vastaavia tilanteita, joissa toimielinten ja elinten jäsenet, johtohenkilöt taikka henkilöstöön kuuluvat, joihin ei sovelleta Euroopan unionin virkamiehiin ja muuhun henkilöstöön sovellettavia henkilöstösääntöjä (jäljempänä ’henkilöstösäännöt’), ovat jättäneet noudattamatta velvollisuuksiaan.

               (2)

               Euroopan keskuspankissa (EKP) tällaiset virkatehtävät ja -velvollisuudet, erityisesti velvollisuudet, jotka liittyvät työtehtävissä käyttäytymiseen ja liikesalaisuuksiin, on vahvistettu a) Euroopan keskuspankin henkilöstöä koskevissa palvelussuhteen ehdoissa, b) Euroopan keskuspankin henkilöstösäännöissä, c) Euroopan keskuspankin henkilöstöä koskevien palvelussuhteen ehtojen liitteessä IIb olevissa lyhytaikaisia työsuhteita koskevissa ehdoissa ja d) Euroopan keskuspankin lyhytaikaisia työsuhteita koskevissa säännöissä; asiasta on määrätty myös e) menettelytapaohjeissa EKP:n neuvoston jäsenille (2), f) eettisissä lisäohjeissa Euroopan keskuspankin johtokunnan jäsenille (3) ja g) menettelytapaohjeissa Euroopan keskuspankin valvontaelimen jäsenille (4) (jäljempänä yhdessä ’EKP:n palvelussuhteen ehdot’).

               (3)

               Asetuksen (EU, Euratom) N:o 883/2013 4 artiklan 1 kohdassa säädetään, että virasto ”suorittaa toimielimissä, elimissä ja laitoksissa sisäisiä hallinnollisia tutkimuksia” unionin taloudellisten etujen suojaamiseksi sekä petosten ja unionin taloudellisia etuja vahingoittavan muun laittoman toiminnan torjumiseksi asetuksessa (EU, Euratom) N:o 883/2013 ja kunkin toimielimen, elimen tai laitoksen antamissa päätöksissä säädetyin edellytyksin. Asetuksen (EU, Euratom) N:o 883/2013 4 artiklan 7 kohdan mukaan kunkin toimielimen, elimen tai laitoksen tekemään päätökseen on sisällyttävä erityisesti sääntö, joka koskee virkamiesten tai muuhun henkilöstöön kuuluvien, toimielimen tai elimen jäsenten, toimiston tai viraston päälliköiden taikka niiden työntekijöiden velvollisuutta tehdä yhteistyötä viraston kanssa ja antaa virastolle tietoja, samalla kun varmistetaan sisäisen tutkimuksen luottamuksellisuus. Unionin tuomioistuimen oikeuskäytännön mukaisesti virasto voi aloittaa tutkimuksen vain riittävän vakavien epäilyjen perusteella (5).

               (4)

               Asetuksen (EU, Euratom) N:o 883/2013 johdanto-osan 12 perustelukappaleen mukaan tutkimuksissa olisi noudatettava perussopimuksia ja erityisesti Euroopan unionin erioikeuksista ja vapauksista tehtyä pöytäkirjaa N:o 7, noudattaen kuitenkin henkilöstösääntöjä sekä kunnioittaen ihmisoikeuksia ja perusvapauksia ja erityisesti oikeudenmukaisuuden periaatetta ja asianomaisen oikeutta ilmaista käsityksensä häntä koskevista seikoista ja periaatetta, jonka mukaan tutkinnan päätelmät voidaan perustaa ainoastaan sellaisiin seikkoihin, joilla on todistusarvoa, sekä jäsenvaltioille yhteisiä periaatteita ja perusoikeuksia, jotka Euroopan unionin tuomioistuin on tunnustanut, kuten oikeudellisen avun luottamuksellisuutta koskevaa periaatetta (”lakiin perustuva erioikeus”). Tätä varten toimielinten, elinten ja laitosten olisi säädettävä edellytykset, joiden mukaisesti sisäiset tutkimukset suoritetaan.

               (5)

               Päätös EKP/2004/11 (6) tehtiin niiden ehtojen ja edellytysten vahvistamiseksi, joiden mukaan Euroopan parlamentin ja neuvoston asetuksen (EY) N:o 1073/1999 (7) mukaiset sisäiset tutkimukset on suoritettava. Nykyisen oikeudellisen kehyksen tarkistaminen on tarpeen sen huomioon ottamiseksi, että asetuksella (EU, Euratom) N:o 883/2013 kumottiin ja korvattiin asetus (EY) N:o 1073/1999 ja että päätöksen EKP/2004/11 tekemisen jälkeen EKP:hen on perustettu uusia elimiä.

               (6)

               Neuvoston asetuksella (EU) N:o 1024/2013 (8) perustettiin valvontaelin EKP:n sisäiseksi elimeksi suunnittelemaan ja hoitamaan EKP:lle annettuja luottolaitosten vakavaraisuusvalvontaan liittyvää politiikkaa koskevia erityistehtäviä. EKP perusti asetuksen (EU) N:o 1024/2013 24 artiklan 1 kohdan perusteella oikaisulautakunnan (9) ja 25 artiklan 5 kohdan perusteella sovittelulautakunnan (10). Lisäksi se perusti Euroopan keskuspankin asetuksen (EU) N:o 468/2014 (EKP/2014/17) (11) 3 artiklan 1 kohdan ja 143 artiklan 1 kohdan perusteella jokaisen merkittävän valvottavan yhteisön tai merkittävän valvottavan ryhmittymän valvontaa varten yhteisen valvontaryhmän ja tarkastusryhmän. EKP perusti lisäksi Euroopan keskuspankin työjärjestyksen (12) 9 a artiklan perusteella eettisen komitean (13) ja kyseisen työjärjestyksen 9 b artiklan perusteella tarkastuskomitean.

               (7)

               Tätä päätöstä pitäisi soveltaa yhteisten valvontaryhmien ja tarkastusryhmien jäseniin, joihin ei sovelleta EKP:n palvelussuhteen ehtoja. Kansallisten toimivaltaisten viranomaisten jäsenet, jotka ovat yhteisten valvontaryhmien ja tarkastusryhmien jäseniä, kuuluvat EKP:n määräysvallan piiriin asioissa, jotka liittyvät niiden EKP:lle asetuksessa (EU) N:o 1024/2013 annettuihin tehtäviin liittyvän työn yhteydessä. Asetuksen (EU) N:o 1024/2013 6 artiklan 1 kohdassa säädetään, että EKP on vastuussa yhteisen valvontamekanismin (YVM) tehokkaasta ja johdonmukaisesta toiminnasta. Asetuksen (EU) N:o 1024/2013 6 artiklan 1 kohdassa ja 146 artiklan 1 kohdassa säädetään, että yhteisten valvontaryhmien ja tarkastusryhmien jäsenten on noudatettava asianomaisen ryhmän koordinaattorin ohjeita. Nämä säännökset perustuvat asetuksen (EU) N:o 1024/2013 6 artiklan 7 kohtaan, jossa EKP velvoitetaan hyväksymään kehys YVM:n puitteissa tehtävän yhteistyön täytäntöönpanon käytännön menettelyjen järjestämistä varten.

               (8)

               Tehdessään tätä päätöstä EKP on velvollinen perustelemaan kaikki mahdolliset rajoitukset, jotka sisäisille tutkimuksille asetetaan EKP:lle EUT-sopimuksen 127 ja 128 artiklassa ja asetuksessa (EU) N:o 1024/2013 annettujen erityisten tehtävien ja velvollisuuksien osalta. Tällaisilla rajoituksilla pitäisi huolehtia siitä, että tietyt EKP:n tiedot säilyttävät luottamuksellisuutensa ja että lainsäätäjän tavoite eli petostentorjunnan tehostaminen toteutuu. Näitä erityisiä tehtäviä ja velvollisuuksia lukuun ottamatta EKP:tä olisi pidettävä, myös tätä päätöstä sovellettaessa, muihin unionin toimielimiin ja elimiin verrattavana hallintoviranomaisena.

               (9)

               Poikkeustapauksissa joidenkin EKP:llä sen tehtävien hoitamiseksi olevien luottamuksellisten tietojen kulkeutuminen EPK:n ulkopuolelle saattaa vakavasti haitata EKP:n toimintaa. Tällöin johtokunnan pitäisi päättää siitä, myönnetäänkö virastolle oikeus tutustua tietoihin tai toimitetaanko virastolle kyseisiä tietoja. Oikeus tutustua tietoihin pitäisi myöntää sellaisten yli vuoden vanhojen tietojen osalta, jotka koskevat rahapoliittisia päätöksiä tai valuuttavarantojen hoitoon ja valuuttamarkkinainterventioihin liittyviä operaatioita. Muilla aloilla sovellettavien rajoitusten ei pitäisi rajoittua tiettyihin ajanjaksoihin. Tällaisia muilla aloilla sovellettavia rajoituksia ovat esimerkiksi EKP:lle asetuksessa (EU) N:o 1024/2013 annettuja tehtäviä koskeviin tietoihin liittyvät rajoitukset, jotka koskevat EKP:n kansallisilta toimivaltaisilta viranomaisilta saamia tietoja rahoitusjärjestelmän tai yksittäisten luottolaitosten vakaudesta ja tietoja nykyisten ja tulevien euroseteleiden aitoustekijöistä ja teknisistä eritelmistä. Vaikka tämä päätös pitäisi rajata koskemaan ainoastaan tiettyjä sellaisia toiminnan aloja, joihin liittyvien tietojen kulkeutuminen EKP:n ulkopuolelle saattaa vakavasti haitata EKP:n toimintaa, on kuitenkin tarpeen mahdollistaa päätöksen mukauttaminen kaikkiin ennakoimattomiin muutoksiin sen varmistamiseksi, että EKP kykenee jatkossakin huolehtimaan sille EUT-sopimuksessa annetuista tehtävistä.

               (10)

               Päätöksessä pitäisi ottaa huomioon, että EKP:n neuvoston ja yleisneuvoston jäsenillä, jotka eivät ole samalla EKP:n johtokunnan jäseniä, on EKPJ:hin liittyvien tehtäviensä lisäksi kansallisia tehtäviä, ja että myös EKP:n valvontaelimen, sovittelulautakunnan, yhteisten valvontaelinten ja tarkastusryhmien jäsenillä, jotka edustavat osallistuvien jäsenvaltioiden kansallisia toimivaltaisia viranomaisia, on heille asetuksen (EU) N:o 1024/2013 nojalla kuuluvien tehtävien lisäksi myös kansallisia tehtäviä. Tällaisten kansallisten tehtävien hoitamiseen sovelletaan kansallista lainsäädäntöä, joka jää viraston sisäisten tutkimusten ulkopuolelle. Tätä päätöstä tulisi tämän vuoksi soveltaa ainoastaan tällaisten henkilöiden sellaisiin virkatehtäviin, joita he hoitavat EKP:n neuvoston, EKP:n yleisneuvoston, valvontaelimen, sovittelulautakunnan, yhteisten valvontaryhmien ja tarkastusryhmien jäseninä.

               (11)

               Tässä päätöksessä pitäisi myös ottaa huomioon, että EKP:n oikaisulautakunnan, tarkastuskomitean ja eettisen komitean ulkopuolisilla jäsenillä voi mandaattinsa lisäksi olla muita tehtäviä. Tällaisten tehtävien hoitaminen jää viraston sisäisten tutkimusten ulkopuolelle. Tätä päätöstä pitäisi sen vuoksi soveltaa ainoastaan tällaisten henkilöiden sellaisiin virkatehtäviin, joita he hoitavat EKP:n valvontaelimen, sovittelulautakunnan, yhteisten valvontaryhmien ja tarkastusryhmien jäseninä.

               (12)

               Euroopan keskuspankkijärjestelmän ja Euroopan keskuspankin perussäännön (jäljempänä ’EKPJ:n perussääntö’) 37.1 artiklan mukaan EKP:n päätöksentekoelimen jäsen tai sen henkilöstöön kuuluva ei saa, tehtäviensä päätyttyäkään, ilmaista salassapitovelvollisuuden piiriin kuuluvia tietoja. Asetuksen (EU) N:o 1024/2013 27 artiklan 1 kohdassa säädetään, että valvontaelimen jäsenten ja valvontatehtäviä hoitavan EKP:n henkilöstön ja osallistuvien jäsenvaltioiden lähetetyn henkilöstön on noudatettava samoja salassapitovelvollisuuksia vielä tehtäviensä päättymisen jälkeenkin. Päätöksen EKP/2014/16 22 artiklan 1 kohdassa ja päätöksen (EU) 2015/433 (EKP/2014/59) 2 artiklan 4 kohdassa asetetaan sama velvollisuus EKP:n oikaisulautakunnan jäsenille ja heidän varajäsenilleen sekä EKP:n eettisen komitean jäsenille. Tarkastuskomitean mandaatin (14) 6 kohdassa määrätään, että tarkastuskomitean jäsenet EKP:n/eurojärjestelmän ulkopuolisille henkilöille tai elimille tehtäviensä suorittamisen aikana saamiaan luottamuksellisia tietoja. OLAF-asetuksen 10 artiklan nojalla virastoa ja sen henkilöstöä koskevat samat luottamuksellisuutta ja salassapitovelvollisuutta koskevat ehdot kuin EKP:n henkilöstöön perussäännön ja EKP:n palvelussuhteen ehtojen perusteella sovellettavat ehdot.

               (13)

               Asetuksen (EU, Euratom) N:o 883/2013 7 artiklan 3 kohdan mukaan kansallisten toimivaltaisten viranomaisten on kansallisia sääntöjä noudattaen annettava viraston henkilöstöön kuuluville tarvittava apu, jotta he voivat suorittaa tehtävänsä tehokkaasti. Saksan liittotasavallan hallitus ja EKP ovat allekirjoittaneet 18 päivänä syyskuuta 1998 tehdyn kotipaikkasopimuksen (15), jolla pannaan täytäntöön EKP:n osalta Euroopan yhteisöjen erioikeuksista ja vapauksista tehty pöytäkirja ja johon sisältyy määräyksiä EKP:n tilojen, arkistojen ja viestintäyhteyksien loukkaamattomuudesta sekä EKP:n johtokunnan jäsenten diplomaattisista erioikeuksista ja vapauksista.

               (14)

               Kun otetaan huomioon se, että asetus (EY) N:o 1073/1999 on korvattu asetuksella (EU, Euratom) N:o 883/2013 ja että merkittävä määrä muutoksia on tarpeen, päätös EKP/2004/11 pitäisi kumota ja korvata tällä päätöksellä,

         ON HYVÄKSYNYT TÄMÄN PÄÄTÖKSEN:
   1 artikla
   Soveltamisala
   Tätä päätöstä sovelletaan

               —

               EKP:n neuvoston ja yleisneuvoston jäseniin asioissa, jotka liittyvät heidän tehtäväänsä kyseisten EKP:n päätöksentekoelinten jäseninä,

               —

               EKP:n johtokunnan jäseniin,

               —

               EKP:n valvontaelimen jäseniin asioissa, jotka liittyvät heidän tehtäväänsä kyseisen elimen jäseninä,

               —

               EKP:n oikaisulautakunnan jäseniin asioissa, jotka liittyvät heidän tehtäväänsä kyseisen elimen jäseninä,

               —

               EKP:n sovittelulautakunnan jäseniin asioissa, jotka liittyvät heidän tehtäväänsä kyseisen elimen jäseninä,

               —

               EKP:n tarkastuskomitean jäseniin asioissa, jotka liittyvät heidän tehtäväänsä kyseisen elimen jäseninä,

               —

               EKP:n eettisen komitean jäseniin asioissa, jotka liittyvät heidän tehtäväänsä kyseisen elimen jäseninä,

               —

               kansallisten keskuspankkien tai kansallisten toimivaltaisten kansallisten viranomaisten jäseniin ja kaikkiin niiden henkilöstöön kuuluviin henkilöihin, jotka osallistuvat EKP:n neuvoston ja yleisneuvoston sekä valvontaelimen kokouksiin varahenkilöinä, ja/tai heidän mukanaan tuleviin henkilöihin, asioissa, jotka liittyvät tämän tehtävän hoitamiseen

         (jäljempänä yhdessä ’päätöksentekoelimiin ja muihin elimiin osallistuvat henkilöt’), sekä

               —

               EKP:n henkilöstöön vakituisesti tai tilapäisesti kuuluviin henkilöihin, joihin sovelletaan EKP:n palvelussuhteen ehtoja,

               —

               muulla kuin työsopimuksen perusteella EKP:lle työskenteleviin henkilöihin, mukaan lukien kansallisten toimivaltaisten viranomaisten henkilöstöön kuuluvat henkilöt, jotka ovat yhteisten valvontaryhmien tai tarkastusryhmien jäseniä, asioissa, jotka liittyvät heidän EKP:lle tekemäänsä työhönsä

         (jäljempänä yhdessä ’relevantit henkilöt’).
   2 artikla
   Velvollisuus toimia yhteistyössä viraston kanssa
   Päätöksentekoelimiin ja muihin elimiin osallistuvat henkilöt sekä relevantit henkilöt tekevät yhteistyötä viraston kanssa ja antavat sille tietoja asetuksessa (EU, Euratom) N:o 883/2013 säädettyjen menettelyjen sekä tässä päätöksessä annettujen sääntöjen mukaisesti perusoikeuksia, perusvapauksia ja jäsenvaltioille yhteisiä yleisperiaatteita kaikilta osin noudattaen siten, että samalla säilytetään sisäisen tutkimuksen luottamuksellisuus, sanotun kuitenkaan rajoittamatta perussopimusten, Euroopan unionin erioikeuksista ja vapauksista tehdyn pöytäkirjan nro 7, EKPJ:n perussäännön ja henkilöstösääntöjen asiaa koskevien määräysten soveltamista.
   3 artikla
   Velvollisuus antaa tietoja kaikesta laittomasta toiminnasta
   1.   Relevantit henkilöt, joiden tietoon tulee seikkoja, jotka antavat aiheen epäillä, että on tapahtunut petos, lahjontaa tai unionin taloudellisia etuja vahingoittavaa muuta laitonta toimintaa, toimittavat viipymättä nämä tiedot sisäisen tarkastuksen osaston johtajalle, oman toimialansa ylemmälle esimiehelle tai siitä toimialasta pääasiallisesti vastuussa olevalle johtokunnan jäsenelle, jota asia koskee. Viimeksi mainittujen henkilöiden on tämän jälkeen viipymättä toimitettava kyseiset tiedot sihteeristön pääjohtajalle. Relevanttia henkilöä ei saa kohdella millään tavoin epäoikeudenmukaisesti tai syrjivästi sen vuoksi, että hän on ilmoittanut tässä artiklassa tarkoitettuja tietoja.
   2.   Päätöksentekoelimiin ja muihin elimiin osallistuvien henkilöiden, joiden tietoon tulee 1 kohdassa tarkoitettuja seikkoja, on ilmoitettava niistä sihteeristön pääosaston johtajalle tai EKP:n puheenjohtajalle.
   3.   Jollei 4 artiklasta muuta johdu, sihteeristön pääjohtajan tai tapauksen mukaan EKP:n puheenjohtajan on toimitettava 1 tai 2 kohdan mukaisesti saamansa tiedot viipymättä virastolle sekä ilmoitettava asiasta sisäisen tarkastuksen osastolle ja tapauksen mukaan EKP:n puheenjohtajalle.
   4.   Jos päätöksentekoelimiin ja muihin elimiin osallistuvalla henkilöllä tai relevantilla henkilöllä on konkreettisia tietoja petoksesta, lahjonnasta tai 1 kohdassa tarkoitetusta mahdollisesta muusta laittomasta toiminnasta esitetyn epäilyksen tueksi sekä samalla perusteltu syy uskoa, että tämän artiklan edellisissä kohdissa vahvistettu menettely saattaisi kyseisessä tapauksessa haitata tällaisten tietojen asianmukaista ilmoittamista virastolle, hän voi ilmoittaa tiedoista suoraan virastolle, jolloin 4 artiklaa ei sovelleta häneen.
   4 artikla
   Arkaluonteisia tietoja koskeva yhteistyö viraston kanssa
   1.   Poikkeustapauksissa, joissa joidenkin EKP:llä sen tehtävien hoitamiseksi olevien luottamuksellisten tietojen kulkeutuminen EPK:n ulkopuolelle saattaa vakavasti haitata EKP:n toimintaa, johtokunta päättää siitä, myönnetäänkö virastolle oikeus tutustua tietoihin tai toimitetaanko virastolle kyseisiä tietoja. Tätä sääntöä sovelletaan: tietoihin rahapoliittisista päätöksistä tai valuuttavarantojen hoitoon ja valuuttamarkkinainterventioihin liittyvistä operaatioista, jos nämä tiedot ovat alle vuoden vanhoja; EKP:lle asetuksessa (EU) N:o 1024/2013 annettuihin tehtäviin liittyviin tietoihin; tietoihin, jotka EKP on saanut vakautta valvovilta kansallisilta toimivaltaisilta viranomaisilta rahoitusjärjestelmän tai yksittäisten luottolaitosten vakaudesta, ja tietoihin euroseteleiden aitoustekijöistä ja teknisistä eritelmistä.
   2.   Tällaisessa johtokunnan päätöksessä otetaan huomioon kaikki merkitykselliset tekijät, kuten viraston tutkimusta varten pyytämien tietojen arkaluonteisuuden aste, tietojen merkitys tutkimuksen kannalta, epäilysten vakavuus, sellaisina kuin virasto, päätöksentekoelimeen tai muuhun elimeen osallistuva henkilö taikka relevantti henkilö on esittänyt epäilykset EKP:n puheenjohtajalle, ja EKP:n toiminnalle aiheutuvan riskin merkittävyys. Mikäli oikeus tutustua tietoihin evätään, päätös on perusteltava. Sellaisten tietojen osalta, jotka EKP on saanut rahoitusjärjestelmän tai yksittäisten luottolaitosten vakaudesta, johtokunta voi päättää evätä virastolta oikeuden tutustua tietoihin, jos se tai asianomaiset kansalliset toimivaltaiset viranomaiset katsovat, että oikeus tutustua tietoihin vaarantaisi rahoitusjärjestelmän tai yksittäisen rahalaitoksen vakautta.
   3.   Erittäin poikkeuksellisissa tapauksissa, kun on kyse EKP:n toiminnan tiettyyn erityisalaan liittyvistä tiedoista, joiden luottamuksellisuus vastaa tasoltaan 1 kohdassa tarkoitettujen tietoryhmien luottamuksellisuutta, johtokunta voi väliaikaisesti päättää evätä virastolta oikeuden tutustua tietoihin. Tällaiseen päätökseen sovelletaan 2 kohtaa ja se on voimassa enintään kuusi kuukautta. Tämän jälkeen virastolle on myönnettävä oikeus tutustua tietoihin, jollei EKP:n neuvosto ole tällä välin muuttanut päätöstä siten, että kyseinen tietoryhmä on lisätty kuuluviksi 1 kohdan soveltamisalaan kuuluviin tietoryhmiin.
   5 artikla
   EKP:ltä saatava apu sisäisten tutkimusten yhteydessä
   1.   Kun viraston edustajat aloittavat sisäisen tutkimuksen EKP:ssä, EKP:n turvallisuudesta vastaava johtaja antaa heille pääsyn EKP:n tiloihin heidän esitettyään kirjallisen valtuutuksen, josta ilmenee

               a)

               viraston edustajien henkilöllisyydet ja tehtävänimikkeet virastossa,

               b)

               tutkimuksen tarkoitus ja kohde,

               c)

               tutkimuksen suorittamisen oikeudellinen perusta sekä tästä oikeudellisesta perustasta seuraavat tutkintavaltuudet.

         Tästä on ilmoitettava viipymättä EKP:n puheenjohtajalle, varapuheenjohtajalle ja sisäisen tarkastuksen osaston johtajalle.
   2.   Sisäisen tarkastuksen osaston johtaja avustaa virastoa sen tutkimusten käytännön järjestelyissä.
   3.   Päätöksentekoelimiin ja muihin elimiin osallistuvien henkilöiden sekä relevanttien henkilöiden on annettava tutkimusta toteuttaville viraston edustajille kaikki heidän tarvitsemansa tiedot; jos näitä tietoja saatetaan kuitenkin pitää 4 artiklassa tarkoitetulla tavalla arkaluonteisina, johtokunta päättää, annetaanko tiedot. Sisäisen tarkastuksen osaston on talletettava kaikki toimitetut tiedot.
   6 artikla
   Asianomaisille ilmoittaminen
   1.   Jos ilmenee, että päätöksentekoelimiin ja muihin elimiin osallistuva henkilö tai relevantti henkilö on mahdollisesti osallistunut petokseen, lahjontaan ja edellä 3 artiklan 1 kohdassa tarkoitettuun muuhun laittomaan toimintaan, asianomaiselle ilmoitetaan asiasta viipymättä sillä edellytyksellä, ettei siitä aiheudu haittaa tutkimukselle (16). Nimeltä mainittua päätöksentekoelimeen tai muuhun elimeen osallistuvaa henkilöä taikka relevanttia henkilöä koskevia päätelmiä ei missään tapauksessa saa tehdä ilman, että asianomaiselle on annettu tilaisuus tulla kuulluksi kaikista häntä koskevista seikoista. Asianomaisilla henkilöillä on oikeus pysyä vaiti, olla todistamatta itseään vastaan ja hankkia itselleen oikeudellista apua.
   2.   EKP:n päätöksentekoelimeen tai muuhun elimeen osallistuvan henkilön kuuleminen voidaan EKP:n puheenjohtajan tai varapuheenjohtajan suostumuksella lykätä rajoitetuksi ajaksi tapauksissa joissa tutkimukseen liittyvistä syistä on noudatettava ehdotonta salassapitoa ja/tai joissa on turvauduttava kansallisen lainkäyttöviranomaisen toimivaltaan kuuluviin tutkintamenettelyihin.
   7 artikla
   Tiedot tutkimuksen lopettamisesta ilman jatkotoimia
   Mikäli sisäisen tutkimuksen perusteella ei voida todeta, että sellaiseen päätöksentekoelimeen ja muuhun elimeen osallistuvaan henkilöön tai relevanttiin henkilöön, johon on kohdistunut epäilyksiä, pitäisi kohdistaa jatkotoimia, sisäinen tutkimus lopetetaan ilman jatkotoimia viraston pääjohtajan päätöksellä, ja tämä ilmoittaa asiasta asianomaiselle päätöksentekoelimeen ja muuhun elimeen osallistuvalle henkilölle tai relevantille henkilölle kirjallisesti.
   8 artikla
   Koskemattomuudesta luopuminen
   Kansallisten poliisivoimien tai lainkäyttöviranomaisten esittämä pyyntö, joka koskee päätöksentekoelimeen ja muuhun elimeen osallistuvan henkilön tai relevantin henkilön lainkäytöllisestä koskemattomuudesta luopumista mahdollisiin petoksiin, lahjontaan ja unionin taloudellisia etuja vahingoittavaan muuhun laittomaan toimintaan liittyvissä tapauksissa, toimitetaan viraston pääjohtajalle lausuntoa varten. Päätöksentekoelimeen ja muuhun elimeen osallistuvan henkilön koskemattomuudesta luopumisesta päättää EKP:n neuvosto ja relevantin henkilön koskemattomuudesta luopumisesta päättää johtokunta.
   9 artikla
   Voimaantulo ja kumoaminen
   1.   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   2.   Päätös EKP/2004/11 kumotaan, ja tämä kumoaminen tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   3.   Päätökseen EKP/2004/11 tehtyjen viittausten katsotaan koskevan tätä päätöstä.

      Tehty Frankfurt am Mainissa 4 päivänä maaliskuuta 2016.

            EKP:n puheenjohtaja

         Mario DRAGHI

      (1)  EUVL L 248, 18.9.2013, s. 1.

      (2)  Euroopan keskuspankin menettelytapaohjeet EKP:n neuvoston jäsenille (EYVL C 123, 24.5.2002, s. 9).

      (3)  Eettiset lisäohjeet Euroopan keskuspankin johtokunnan jäsenille (laadittu Euroopan keskuspankin työjärjestyksen 11.3 artiklan mukaisesti) (EUVL C 104, 23.4.2010, s. 8).

      (4)  Menettelytapaohjeet Euroopan keskuspankin valvontaelimen jäsenille (EUVL C 93, 20.3.2015, s. 2).

      (5)  Euroopan yhteisöjen komissio v. Euroopan keskuspankki, C-11/00, ECLI:EU:C:2003:395.

      (6)  Päätös (EKP/2004/11), tehty 3 päivänä kesäkuuta 2004, petosten, lahjonnan ja Euroopan yhteisöjen taloudellisia etuja vahingoittavan muun laittoman toiminnan torjuntaan liittyvien Euroopan petostentorjuntaviraston Euroopan keskuspankkia koskevien tutkimusten ehdoista ja edellytyksistä (EUVL L 230, 30.6.2004, s. 56).

      (7)  Euroopan parlamentin ja neuvoston asetus (EY) N:o 1073/1999, annettu 25 päivänä toukokuuta 1999, Euroopan petostentorjuntaviraston (OLAF) tutkimuksista (EYVL L 136, 31.5.1999, s. 1).

      (8)  Neuvoston asetus (EU) N:o 1024/2013, annettu 15 päivänä lokakuuta 2013, luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille (EUVL L 287, 29.10.2013, s. 63).

      (9)  Päätös EKP/2014/16, annettu 14 päivänä huhtikuuta 2014, oikaisulautakunnan perustamisesta ja sen toimintasäännöistä (EUVL L 175, 14.6.2014, s. 47).

      (10)  Euroopan keskuspankin asetus (EU) N:o 673/2014, annettu 2 päivänä kesäkuuta 2014, sovittelulautakunnan perustamisesta ja sen työjärjestyksestä (EKP/2014/26), (EUVL L 179, 19.6.2014, s. 72).

      (11)  Euroopan keskuspankin asetus (EU) N:o 468/2014, annettu 16 päivänä huhtikuuta 2014, kehyksen perustamisesta yhteisen valvontamekanismin puitteissa tehtävälle yhteistyölle EKP:n ja kansallisten toimivaltaisten viranomaisten välillä sekä kansallisten nimettyjen viranomaisten kanssa (YVM-kehysasetus) (EKP/2014/17) (EUVL L 141, 14.5.2014, s. 1).

      (12)  Päätös EKP/2004/2, tehty 19 päivänä helmikuuta 2004, Euroopan keskuspankin työjärjestyksen hyväksymisestä (EUVL L 80, 18.3.2004, s. 33).

      (13)  Euroopan keskuspankin asetus (EU) N:o 2015/433, annettu 2 päivänä kesäkuuta 2014, sovittelulautakunnan perustamisesta ja sen työjärjestyksestä (EKP/2015/59), (EUVL L 70, 19.6.2014, s. 58).

      (14)  Luettavissa englanniksi EKP:n verkkosivuilla www.ecb.europa.eu/ecb/.

      (15)  Bundesgesetzblatt nro 45, 1998 (27.10.1998) ja nro 12, 1999 (6.5.1999).

      (16)  Yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annetun Euroopan parlamentin ja neuvoston asetuksen (EY) N:o 45/2001 (EYVL L 8, 12.1.2001, s. 1) 20 artiklaa sovelletaan kaikkiin tietojen antamista rekisteröidyille koskeviin rajoituksiin tietoja käsiteltäessä.